qundao/data-zh-poetry huggingface dataset:
次韵孙直言九日登龙门山
作者：赵抃
朝代：宋

皇佑二年秋九月，九日龙门遇佳节。
新都大夫孙隐之，报政优游共民悦。
升山高会宾主俱，满头黄菊泛茱萸。
遥开醉眼极千里，身高气爽胸怀舒。
逢时感物以次发，诗成落落倾玑珠。
初言府政好太守，化行岁稔民力苏。
喜声协气遨以狂，稚子负老老者扶。
又言登临风景异，澄川秀野如披图。
殊方真赏到奇处，未来空只夸江湖。
得之独善不在己，远遣遗我开烦纡。
嗟我江原亦民长，周遭百里平如掌。
簿书役役甚囚拘，闻有岷峨无计上。
及闻治邑兹山奇，脚力不到神魄驰。
谁知我亦好山者，箧中时復观君诗。
次韵孙直言九日登龙门山
作者：赵抃
朝代：宋

皇祐二年秋九月，九日龙门遇佳节。新都大夫孙隐之，报政优游共民悦。升山高会宾主俱，满头黄菊泛茱萸。遥开醉眼极千里，身高气爽胸怀舒。逢时感物以次发，诗成落落倾玑珠。初言府政好太守，化行岁稔民力苏。喜声协气遨以狂，稚子负老老者扶。又言登临风景异，澄川秀野如披图。殊方真赏到奇处，未来空只誇江湖。得之独善不在己，远遣遗我开烦纡。嗟我江原亦民长，周遭百里平如掌。簿书役役甚囚拘，闻有岷峨无计上。及闻治邑兹山奇，脚力不到神魄驰。谁知我亦好山者，箧中时复观君诗。
次韵孙直言书怀
作者：赵抃
朝代：宋

四十惊霜入鬓新，道光休叹守官贫。
荣涂渐快青云步，宠禄方酬白首亲。
此日文词夸世俗，异时才术济吾民。
功名立去何忧晚，要得相期到古人。
次韵孙直言书怀
作者：赵抃
朝代：宋

四十惊霜入鬓新，道光休叹守官贫。荣涂渐快青云步，宠禄方酬白首亲。此日文词誇世俗，异时才术济吾民。功名立去何忧晚，要得相期到古人。
次韵孙直言正旦马上有感
作者：赵抃
朝代：宋

蜀国从官又见春，物华人事两俱新。
已推才力多余地，更赋词章妙入神。
要路我甘无俗迹，夷途公自有通津。
逢时得用看施设，未止区区庇远民。
次韵孙直言正旦马上有感
作者：赵抃
朝代：宋

蜀国从官又见春，物华人事两俱新。已推才力多馀地，更赋词章妙入神。要路我甘无俗迹，夷途公自有通津。逢时得用看施设，未止区区庇远民。
次韵寄致政石牧之大夫
作者：赵抃
朝代：宋

予退喜同休，翻思慎水游。
閒云披远岫，明月在高楼。
送日千余里，离怀三度秋。
争如禅客子，截断众江流。
次韵寄致政石牧之大夫
作者：赵抃
朝代：宋

予退喜同休，翻思慎水游。閒云披远岫，明月在高楼。送日千馀里，离怀三度秋。争如禅客子，截断众江流。
次韵岁暮有感
作者：赵抃
朝代：宋
体裁：七言律诗

岁月如流不用嗟，盛衰前定岂曾差。自怜览照头浑雪，犹喜观书目未花。竺岭两曾逢落桂，龙山三见撷新茶。春元便欲休官去，谁顾杭州十万家。
次韵广东转运董仪职方同年见寄
作者：赵抃
朝代：宋

赣守无堪出榜中，日闻将漕称才雄。感公迢递诗筒至，谓我优游讼缿空。高会正遥千障月，羁怀聊寄七弦风。何时把酒朋从乐，也待醒狂学次公。
次韵广东转运董仪职方同年见寄
作者：赵抃
朝代：宋

赣守无堪出榜中，日闻将漕称才雄。
感公迢递诗筒至，谓我优游讼缿空。
高会正遥千障月，羁怀聊寄七絃风。
何时把酒朋从乐，也待醒狂学次公。
次韵张侨庆毛维瞻得谢
作者：赵抃
朝代：宋
体裁：七言律诗

里人迎候巷居稀，未老先休世所奇。两颊朱颜公退速，满头霜鬓我归迟。优游岂顾千钟禄，收拾如终一局棋。饮食节调资寿祉，愿同山下有雷颐。
次韵张唐民都官道中有怀
作者：赵抃
朝代：宋
体裁：七言律诗

言念离情积有年，朋心金石孰为坚。殿庐未入承明直，郡阁先传太守贤。且向天涯行五马，不妨神液溉三田。闻公比悟庄生指，于此纷华已泊然。
次韵张着作赠讲礼孙秀才
作者：赵抃
朝代：宋

丈席横经事讲评，暂开雄辩五河倾。
十年素藴胸中吐，一日清风坐上生。
诸子授来疑顿释，先儒宗后业偏精。
尘编古有多门学，今喜公能为发明。
次韵张著作赠讲礼孙秀才
作者：赵抃
朝代：宋

丈席横经事讲评，暂开雄辩五河倾。十年素蕴胸中吐，一日清风坐上生。诸子授来疑顿释，先儒宗后业偏精。尘编古有多门学，今喜公能为发明。
次韵张著作过李虞部旧居
作者：赵抃
朝代：宋
体裁：七言律诗

美璞藏山宝在沙，急贤飞诏落幽遐。直庐去讲先儒业，斸径空存旧隐家。魏阙当时蒙雨露，衡门今日锁云霞。鸣珂一顾踟蹰过，山掩寒林夕照斜。
次韵徐师回殿丞捧诏亭听琴
作者：赵抃
朝代：宋

讼缿无哗去访真，并游僚友若天伦。庭存列宿仙坛古，堂启先生诏墨新。膝上挥弦清度曲，席间倾耳静留神。泠泠不断绵绵意，追想南风解愠人。
次韵徐师回殿丞捧诏亭听琴
作者：赵抃
朝代：宋

讼缿无譁去访真，并游僚友若天伦。
庭存列宿仙坛古，堂启先生诏墨新。
膝上挥絃清度曲，席间倾耳静留神。
泠泠不断绵绵意，追想南风解愠人。
次韵得便风
作者：赵抃
朝代：宋

福守之官大道通，乘舟朝发怒涛中。高帆得势雕开翼，飞起沧溟万里风。
次韵得便风
作者：赵抃
朝代：宋

福守之官大道通，乘舟朝发怒涛中。
高帆得势鵰开翼，飞起沧溟万里风。
次韵提刑张广民度支射中金钱
作者：赵抃
朝代：宋

百发秋毫不少偏，宜应佳兆中青钱。鸣弦迅发心先正，破的劳观眼欲穿。赏劝坐添杯上桂，咏歌宾许幕中莲。古人一箭功名立，岂止文章独炳然。
次韵提刑张广民度支射中金钱
作者：赵抃
朝代：宋

百发秋毫不少偏，宜应佳兆中青钱。
鸣弦迅发心先正，破的劳观眼欲穿。
赏劝坐添杯上桂，咏歌宾许幙中莲。
古人一箭功名立，岂止文章独炳然。
次韵提刑蔡挺度支见赠
作者：赵抃
朝代：宋

历章初请外，亡状愧瘝官。为郡恩尤重，斯民治素难。讼稀逢薄稔，诗倡得清欢。况复仁封接，焉依簟与菅。
次韵提刑蔡挺度支见赠
作者：赵抃
朝代：宋

历章初请外，亡状愧瘝官。
为郡恩尤重，斯民治素难。
讼稀逢薄稔，诗倡得清欢。
况復仁封接，焉依簟与菅。
次韵文同学士春雪
作者：赵抃
朝代：宋

东皇欲报丰年信，千里同云六幕阴。遇景大吟诗将手，与民偕乐使君心。锦城阔暖无多积，岷岭高寒旋觉深。最是西园花木好，晓来妆点作瑶林。
次韵文同学士春雪
作者：赵抃
朝代：宋

东皇欲报丰年信，千里同云六幕阴。
遇景大吟诗将手，与民偕乐使君心。
锦城阔暖无多积，岷岭高寒旋觉深。
最是西园花木好，晓来粧点作瑶林。
次韵文学士寄仲南长老四句
作者：赵抃
朝代：宋
体裁：七言绝句

休官休问几人曾，归约林泉有衲僧。况是本来安乐地，曹溪何用见南能。
次韵李元方即事
作者：赵抃
朝代：宋
体裁：七言律诗

壮岁胸怀独感时，肯随寒暑似民咨。能思损益长开卷，任有閒心不负诗。趣向已为污俗笑，声名须共古人期。茅斋寂坐生秋思，无语西风夜月知。
次韵李元方秀才秋日旅怀
作者：赵抃
朝代：宋

节物奚为感，秋怀不自任。
晓寒侵远梦，秋力助高吟。
薄脱惊风叶，疎舂隔水砧。
商絃调一曲，惟子定知音。
次韵李元方秀才秋日旅怀
作者：赵抃
朝代：宋

节物奚为感，秋怀不自任。晓寒侵远梦，秋力助高吟。薄脱惊风叶，疏舂隔水砧。商弦调一曲，惟子定知音。
次韵杨鸿渐察判见赠
作者：赵抃
朝代：宋
体裁：七言排律

县令于是袭汉唐，震雷为治制封疆。得人固可恩千室，无状须忧病一方。愚品昔蒙登仕籍，薄材今幸预朝纲。但欣孤迹辞丘壑，岂有深谋赞庙堂。万里山川来陇蜀，十分风物类江乡。存心抚俗图归正，顾己临民敢不庄。莲幕似君诚慷慨，兰言遗我极芬芳。自嗟寸善无裨补，更辱长篇盛播扬。投李莫嫌迟报赠，解琴终拟效更张。若孤朋照宜身愧，冠弁峨峨佩玉苍。
次韵林希喜赵少师概游杭
作者：赵抃
朝代：宋

维岳生台辅，于时正典刑。我尝同政府，公早谢明廷。官贵跻三少，身閒越八龄。所难惟寿算，岂易是康宁。求旧心犹壮，寻幽足未停。宋都俄暂别，吴语喜重听。宗契今逾厚，交情久可铭。摛辞工咏物，吐屑妙谈经。岚色迎红旆，湖光动綵舲。游名多写壁，燕席旋张屏。忽遇瀛洲客，新辞使者星。承恩来玉陛，涖事傍沙汀。厌赏尘中景，思登野外亭。爱忘嘉意重，溢美雅章形。叙远才超绝，搜奇思杳冥。道山宁久去，归路入云青。
次韵林希喜赵少师概游杭
作者：赵抃
朝代：宋

维岳生台辅，于时正典刑。
我尝同政府，公早谢明廷。
官贵跻三少，身閒越八龄。
所难惟寿算，岂易是康宁。
求旧心犹壮，寻幽足未停。
宋都俄暂别，吴语喜重听。
宗契今逾厚，交情久可铭。
摛辞工咏物，吐屑妙谈经。
岚色迎红旆，湖光动綵舲。
游名多写壁，燕席旋张屏。
忽遇瀛洲客，新辞使者星。
承恩来玉陛，莅事傍沙汀。
厌赏尘中景，思登野外亭。
爱忘嘉意重，溢美雅章形。
叙远才超绝，搜奇思杳冥。
道山宁久去，归路入云青。
次韵梁浃瑞芝
作者：赵抃
朝代：宋

圣旦求贤野不遗，如公诸子定逢时。
默期苑裏留丹桂，喜向门前获紫芝。
香已与兰盈一室，饵当同术有三枝。
昔年书牖曾呈瑞，报为登科众所知。
次韵梁浃瑞芝
作者：赵抃
朝代：宋

圣旦求贤野不遗，如公诸子定逢时。默期苑里留丹桂，喜向门前获紫芝。香已与兰盈一室，饵当同术有三枝。昔年书牖曾呈瑞，报为登科众所知。
次韵楚守孙直言职方见寄
作者：赵抃
朝代：宋

间关来赣会年丰，十里农桑画障中。雨足山川多秀气，暑消台阁有清风。人惊地远还同近，谁道江西不似东。琴酒从容随分乐，敢将身计事匆匆。
次韵楚守孙直言职方见寄
作者：赵抃
朝代：宋

间关来赣会年丰，十里农桑画障中。
雨足山川多秀气，暑消台阁有清风。
人惊地远还同近，谁道江西不似东。
琴酒从容随分乐，敢将身计事怱怱。
次韵楼头闻角
作者：赵抃
朝代：宋
体裁：七言律诗

龙蛰穷冬万否开，蛩吟清晓在蓬莱。五更枕上惊残梦，一曲楼头动小梅。入牖凉飔声咽绝，满庭斜日思徘徊。新年合我七十一，柯岭不如归去来。
次韵樊祖安秀才连理木
作者：赵抃
朝代：宋

吾观樊生者，气燄凌云霄。逢人肆议论，芬馥兰与椒。去年应秋诏，入贡天子朝。南宫摈不收，归迹如蓬飘。长途病憔悴，旧里门萧条。今时贱未用，无计逃诮嘲。昨日升吾堂，出诗振琼瑶。自云世儒学，其胄来遥遥。异哉先冢上，有木名百僚。一根初两干，干木仍骈交。茂育三十稔，曷为风霜凋。材奇固得地，抱合势已乔。连理古所瑞，于义尤昭昭。奚哉私门中，福寿不可邀。善祥既失效，叹惋成长谣。吾言异于是，矧世逢虞尧。力为君子儒，进道忽使消。积德庆厥后，斯木诚非妖。
次韵樊祖安秀才连理木
作者：赵抃
朝代：宋

吾观樊生者，气燄凌云霄。
逢人肆议论，芬馥兰与椒。
去年应秋诏，入贡天子朝。
南宫摈不收，归迹如蓬飘。
长途病憔悴，旧里门萧条。
今时贱未用，无计逃诮嘲。
昨日升吾堂，出诗振琼瑶。
自云世儒学，其胄来遥遥。
异哉先冢上，有木名百僚。
一根初两干，干木仍骈交。
茂育三十稔，曷为风霜凋。
材奇固得地，抱合势已乔。
连理古所瑞，于义尤昭昭。
奚哉私门中，福寿不可邀。
善祥既失效，嘆惋成长谣。
吾言异于是，矧世逢虞尧。
力为君子儒，进道忽使消。
积德庆厥后，斯木诚非妖。
次韵毛维瞻度支过杭见赠
作者：赵抃
朝代：宋

吴民疲病惭攻治，寻胜西湖不放稀。秋后涛江增气势，夜深灯市斗光辉。望云翻忆青山旧，上印须添白发归。孝弟里闾松竹茂，柴扉谁复羡朱扉。
次韵毛维瞻度支过杭见赠
作者：赵抃
朝代：宋

吴民疲病惭攻治，寻胜西湖不放稀。
秋后涛江增气势，夜深灯市斗光辉。
望云翻忆青山旧，上印须添白髮归。
孝弟里闾松竹茂，柴扉谁復羡朱扉。
次韵毛维瞻白云庄三咏 其一 掬泉轩
作者：赵抃
朝代：宋

好山深处静开轩，目送孤云手弄泉。枕石堂无金玉富，濯缨家有子孙贤。初寻旧隐逢三伏，已发新吟仅百篇。闻说夜分烦暑散，凉飙浑似素秋天。
次韵毛维瞻白云庄三咏 其三 眺望台
作者：赵抃
朝代：宋

治圃我依浮石滩，筑台君占白云山。三秋一日登临外，千里同风咫尺间。峰黛阴晴长黯黯，溜琴朝夕自潺潺。休官谁道何曾见，林下如今两处閒。
次韵毛维瞻白云庄三咏 其二 平溪堂
作者：赵抃
朝代：宋

亭号休休古退藏，岂如溪上构虚堂。坐邀城市真潇洒，却谓江湖太渺茫。下笔新题无俗事，支筇野服是家常。临流最有清风快，未见故人心已凉。
次韵毛维瞻白云庄三咏·平溪堂
作者：赵抃
朝代：宋

亭号休休古退藏，岂如溪上构虚堂。
坐邀城市真潇洒，却谓江湖太渺茫。
下笔新题无俗事，搘筇野服是家常。
临流最有清风快，未见故人心已凉。
次韵毛维瞻白云庄三咏·掬泉轩
作者：赵抃
朝代：宋

好山深处静开轩，目送孤云手弄泉。枕石堂无金玉富，濯缨家有子孙贤。初寻旧隐逢三伏，已发新吟仅百篇。闻说夜分烦暑散，凉飙浑似素秋天。亭号休休古退藏，岂如溪上构虚堂。坐邀城市真潇洒，却谓江湖太渺茫。下笔新题无俗事，支筇野服是家常。临流最有清风快，未见故人心已凉。治圃我依浮石滩，筑台君占白云山。三秋一日登临外，千里同风咫尺间。峰黛阴晴长黯黯，溜琴朝夕自潺潺。休官谁道何曾见，林下如今两处閒。
次韵毛维瞻白云庄三咏·掬泉轩
作者：赵抃
朝代：宋

好山深处静开轩，目送孤云手弄泉。
枕石堂无金玉富，濯缨家有子孙贤。
初寻旧隐逢三伏，已发新吟仅百篇。
闻说夜分烦暑散，凉飚浑似素秋天。
次韵毛维瞻白云庄三咏·眺望台
作者：赵抃
朝代：宋

治圃我依浮石滩，筑台君占白云山。
三秋一日登临外，千里同风咫尺间。
峯黛阴晴长黯黯，溜琴朝夕自潺潺。
休官谁道何曾见，林下如今两处閒。
次韵江原方任太博见寄
作者：赵抃
朝代：宋
体裁：七言律诗

锦城之别重吁嗟，人事缤纷走岁华。遗我诗篇来有意，忆君魂梦去无涯。秋惊蜀岭更书近，云掩闽山故国赊。闻说政成风俗好，又添和气乐人家。
次韵江钺都官凉轩
作者：赵抃
朝代：宋
体裁：古风

执己刚玉性，谁得同趣向。涕唾无所藉，归居宅深旷。左右山林间，巑岏立屏障。坐期清风来，未许酷日晃。高棚立西轩，密叶覆其上。益为晚宇荫，讵隔霞空望。圣书乐名教，俗事绝尘鞅。恬然宠辱惊，足矣庭闱养。下榻迟佳朋，盈樽倒新酿。药剂矜有灵，神明助无恙。贤豪重出处，词句大奔放。谓愚可与道，缄遗俾酬倡。忽如穷窘人，护发金玉藏。收储箧笥光，孰顾贪惏谤。
次韵王宪中秋不见月
作者：赵抃
朝代：宋

一城歌管中秋乐，薄暮楼台六幕垂。明月幸无亏损处，浮云应有敛收时。聊因表海今宵醉，却起钱塘去岁思。有美堂前如白昼，练铺江面镜须眉。
次韵王宪中秋不见月
作者：赵抃
朝代：宋

一城歌管中秋乐，薄暮楼台六幕垂。
明月幸无亏损处，浮云应有敛收时。
聊因表海今宵醉，却起钱塘去岁思。
有美堂前如白昼，练铺江面镜鬚眉。
次韵王宪表海亭赏雪
作者：赵抃
朝代：宋

开樽表海最高亭，正是纷纷雪态轻。
比屋万层琼室徧，夷涂千里玉沙平。
因风起絮先春意，与月交光后夜清。
共喜丰登有佳兆，结成和气在民情。
次韵王宪表海亭赏雪
作者：赵抃
朝代：宋

开樽表海最高亭，正是纷纷雪态轻。比屋万层琼室遍，夷涂千里玉沙平。因风起絮先春意，与月交光后夜清。共喜丰登有佳兆，结成和气在民情。
次韵王居卿提刑游云门山
作者：赵抃
朝代：宋
体裁：七言律诗

千里峥嵘到忽平，兀然如觉梦魂醒。石通幽室心生白，径拥寒云步入青。一水下窥疑绝线，两山前列似开屏。重城归去仍堪喜，岁稔人家户不扃。
次韵看山
作者：赵抃
朝代：宋
体裁：七言绝句

到烂哥山即武夷，并舟于此袂将离。公来一意苏疲俗，借问闽州知不知。
次韵石温之都官见赠
作者：赵抃
朝代：宋

桐江得请上恩荣，孤士惭无善可旌。望阙天光惊已远，到家春色喜先迎。云边旧念青山隐，鉴里新逢白发生。多谢贤朋遗佳句，重于珍璧价连城。
次韵石温之都官见赠
作者：赵抃
朝代：宋

桐江得请上恩荣，孤士惭无善可旌。
望阙天光惊已远，到家春色喜先迎。
云边旧念青山隐，鑑裏新逢白髮生。
多谢贤朋遗佳句，重于珍璧价连城。
次韵程给事书院浣纱石二首
作者：赵抃
朝代：宋

倾国铅黄不假施，吴兵勍敌顿凌夷。苧罗石在千馀载，好事公今尚作诗。吴宫金玉似泥沙，西子东来举国誇。一日越兵声震地，夫差犹惑眼中花。
次韵程给事书院浣纱石二首·其一
作者：赵抃
朝代：宋

倾国铅黄不假施，吴兵勍敌顿凌夷。
苎罗石在千余载，好事公今尚作诗。
次韵程给事书院浣纱石二首·其一
作者：赵抃
朝代：宋

倾国铅黄不假施，吴兵勍敌顿凌夷。苧罗石在千馀载，好事公今尚作诗。
次韵程给事书院浣纱石二首·其二
作者：赵抃
朝代：宋

吴宫金玉似泥沙，西子东来举国夸。
一日越兵声震地，夫差犹惑眼中花。
次韵程给事书院浣纱石二首·其二
作者：赵抃
朝代：宋

吴宫金玉似泥沙，西子东来举国誇。一日越兵声震地，夫差犹惑眼中花。
次韵程给事会稽八咏·妙乐庵
作者：赵抃
朝代：宋
体裁：七言绝句

三年时得憩圆庵，有客禅机不在谈。妙乐佳名人不会，府中无事昼潭潭。
次韵程给事会稽八咏·拂云亭
作者：赵抃
朝代：宋
体裁：七言绝句

青云随步觉身高，燕雀卑飞不敢巢。民屋万家都下瞰，栏干迢递出林梢。
次韵程给事会稽八咏·望海亭
作者：赵抃
朝代：宋
体裁：七言绝句

倚栏曾此望沧溟，延颈移时类鹤形。别后几回关梦寐，终求精笔写丹青。
次韵程给事会稽八咏·望秦楼
作者：赵抃
朝代：宋

纵观沧海陟高峯，巡幸无名是祖龙。
留作后来真赏地，望秦楼阁一重重。
次韵程给事会稽八咏·望秦楼
作者：赵抃
朝代：宋

纵观沧海陟高峰，巡幸无名是祖龙。留作后来真赏地，望秦楼阁一重重。
次韵程给事会稽八咏·邃亭
作者：赵抃
朝代：宋
体裁：七言绝句

小松幽石曲池清，欲退山翁构此亭。补外想公非久次，坐看严诏下明庭。
次韵程给事会稽怀古即事
作者：赵抃
朝代：宋

东南杭与越，形势夹长川。
地占一方秀，天生万象全。
两城俱卓尔，列郡岂加焉。
异世称无间，同时较有偏。
厥民如贵简，彼国实居先。
大海收淮渎，羣山冠幅员。
古人踪欲见，游客目先穿。
况自醇风俗，从来省朴鞭。
有年人既庶，乐教志弥坚。
每得前朝事，尝由众口传。
土疆归阙下，州宇闢湖边。
未苦秦来幸，先经霸擅权。
有贤思避世，择地效高眠。
盘屈稽山势，嵯峨玉笥巅。
茂林侵碧汉，修竹挂青烟。
东浙潮声近，西陵草色鲜。
四明登陆显，五泄夹溪沿。
渔浦从舟楫，仙居远市廛。
山青难入画，花灼正如燃。
石伞阴遮径，松潭韵写絃。
千峯云叆叇，双涧水潺湲。
灵迹曾游处，清风可坐延。
龟浮山出浪，龙去井迷年。
泉涌寻源出，萝繁附木缠。
屏危开石上，星摘射岩前。
仙髻传今古，峯形露丑妍。
法华初赐号，释子已超禅。
一感因人异，羣言可理诠。
遍随高下赏，潜解利名牵。
民室常盈目，城闉异及肩。
通幽云底路，朝接洞中天。
必有千年隐，都忘万事煎。
严园烟水乱，樊榭柳花颠。
圣阁迎仙母，湖楼望綵船。
越台凌缥缈，溪女斗婵娟。
野景诚无限，游人岂独专。
清虚宫剎古，恍惚岁时迁。
宝相灵犹验，云门瑞復还。
尘埃笼古壁，章句列前贤。
醮礼因勤甚，龙宫尚俨然。
鱼池乖本意，僧罟触轻涟。
凿石成金像，营庵对玉莲。
瑰奇天桂室，潇洒宝林篇。
历历森豪俊，昭昭着简编。
兰亭真翰笔，桃谷旧神仙。
想像人堪慕，凄凉物足怜。
公卿夸道路，父子遁林泉。
废宅仙宫立，还乡世事捐。
嗟时徒役役，味道益干干。
种墓藏山穴，耸祠阚水壖。
方干栖逸地，祖贯起英躔。
相隐今遗迹，侯封昔见旜。
锦衣渐我得，车帐为民褰。
臣力难堪矣，君仁未舍旃。
挺身徒尽瘁，报德乏微涓。
所向知师古，干时愧学圆。
玑衡中切冒，条教外颁宣。
每慕黄居颍，曾卑隗相燕。
有为怀黾勉，无术可收甄。
得请乡邦便，躬祠祖垅虔。
耕桑初劝谕，饥疫偶成连。
赈发无深惠，疲劳获少痊。
阖封方富稔，载路息迍邅。
近幸同年代，前符昔日缘。
一麾来镇抚，千骑为盘旋。
弊政因民革，烦文到日蠲。
恩随和气浃，令比置邮遄。
美誉皆腾实，清香已胜羶。
善良陶静化，姦猾洗前愆。
吏畏输心鉴，民深入善渊。
课书人第一，轺召里逾千。
身起侯藩政，班趋秘殿联。
谋猷光帝座，议论溢经筵。
道合风云会，功高玉石镌。
正宜裨日月，未可问园田。
士论逾时望，人心曷月湔。
声名加显显，歌颂转翾翾。
预喜明贤遇，须知直道便。
中宸深有眷，外补实难铨。
行为山阴老，聊收一大钱。
次韵程给事会稽怀古即事
作者：赵抃
朝代：宋

东南杭与越，形势夹长川。地占一方秀，天生万象全。两城俱卓尔，列郡岂加焉。异世称无间，同时较有偏。厥民如贵简，彼国实居先。大海收淮渎，群山冠幅员。古人踪欲见，游客目先穿。况自醇风俗，从来省朴鞭。有年人既庶，乐教志弥坚。每得前朝事，尝由众口传。土疆归阙下，州宇辟湖边。未苦秦来幸，先经霸擅权。有贤思避世，择地效高眠。盘屈稽山势，嵯峨玉笥巅。茂林侵碧汉，修竹挂青烟。东浙潮声近，西陵草色鲜。四明登陆显，五泄夹溪沿。渔浦从舟楫，仙居远市廛。山青难入画，花灼正如燃。石伞阴遮径，松潭韵写弦。千峰云叆叇，双涧水潺湲。灵迹曾游处，清风可坐延。龟浮山出浪，龙去井迷年。泉涌寻源出，萝繁附木缠。屏危开石上，星摘射岩前。仙髻传今古，峰形露丑妍。法华初赐号，释子已超禅。一感因人异，群言可理诠。遍随高下赏，潜解利名牵。民室常盈目，城闉异及肩。通幽云底路，朝接洞中天。必有千年隐，都忘万事煎。严园烟水乱，樊榭柳花颠。圣阁迎仙母，湖楼望綵船。越台凌缥缈，溪女斗婵娟。野景诚无限，游人岂独专。清虚宫刹古，恍惚岁时迁。宝相灵犹验，云门瑞复还。尘埃笼古壁，章句列前贤。醮礼因勤甚，龙宫尚俨然。鱼池乖本意，僧罟触轻涟。凿石成金像，营庵对玉莲。瑰奇天桂室，潇洒宝林篇。历历森豪俊，昭昭著简编。兰亭真翰笔，桃谷旧神仙。想像人堪慕，凄凉物足怜。公卿誇道路，父子遁林泉。废宅仙宫立，还乡世事捐。嗟时徒役役，味道益乾乾。种墓藏山穴，耸祠阚水壖。方干栖逸地，祖贯起英躔。相隐今遗迹，侯封昔见旃。锦衣渐我得，车帐为民褰。臣力难堪矣，君仁未舍旃。挺身徒尽瘁，报德乏微涓。所向知师古，干时愧学圆。玑衡中切冒，条教外颁宣。每慕黄居颍，曾卑隗相燕。有为怀黾勉，无术可收甄。得请乡邦便，躬祠祖垄虔。耕桑初劝谕，饥疫偶成连。赈发无深惠，疲劳获少痊。阖封方富稔，载路息迍邅。近幸同年代，前符昔日缘。一麾来镇抚，千骑为盘旋。弊政因民革，烦文到日蠲。恩随和气浃，令比置邮遄。美誉皆腾实，清香已胜膻。善良陶静化，奸猾洗前愆。吏畏输心鉴，民深入善渊。课书人第一，轺召里逾千。身起侯藩政，班趋秘殿联。谋猷光帝座，议论溢经筵。道合风云会，功高玉石镌。正宜裨日月，未可问园田。士论逾时望，人心曷月湔。声名加显显，歌颂转翾翾。预喜明贤遇，须知直道便。中宸深有眷，外补实难铨。行为山阴老，聊收一大钱。
次韵程给事同孙觉学士杨宪景略天衣谒禹庙夜归
作者：赵抃
朝代：宋

梵守近灵祠，偕游薄晚归。
云疎通日影，风景作霜威。
博约诗情健，盘桓酒力微。
旌麾分颉颃，戈戟耸光辉。
左右车帷彻，周连烛炬围。
湖流平杳杳，泉派溅霏霏。
却念观珪剑，仍欣赏钵衣。
庙楼临浩渺，寺阁倚峩巍。
灯火还城市，烟波远石矶。
鼓钟初警动，驺驭始分飞。
胜槩同时遇，贤朋共乐稀。
佳章蒙寄贶，隣愧得仁依。
次韵程给事同孙觉学士杨宪景略天衣谒禹庙夜归
作者：赵抃
朝代：宋

梵守近灵祠，偕游薄晚归。云疏通日影，风景作霜威。博约诗情健，盘桓酒力微。旌麾分颉颃，戈戟耸光辉。左右车帷彻，周连烛炬围。湖流平杳杳，泉派溅霏霏。却念观圭剑，仍欣赏钵衣。庙楼临浩渺，寺阁倚峨巍。灯火还城市，烟波远石矶。鼓钟初警动，驺驭始分飞。胜槩同时遇，贤朋共乐稀。佳章蒙寄贶，邻愧得仁依。
次韵程给事同孙觉学士杨宪景略游天衣寺
作者：赵抃
朝代：宋
体裁：七言律诗

元是玉皇香案吏，等閒吟笑即成文。松廊驻节排千骑，山径寻真步五云。谏院高风矜共赏，宪台清论喜同闻。三贤一会诚难有，归暮休辞酒十分。
次韵程给事寄法云禅师重喜
作者：赵抃
朝代：宋

法云尝负没弦琴，有曲古名清夜吟。心指寂寥谁肯顾，遇公倾耳作知音。
次韵程给事寄法云禅师重喜
作者：赵抃
朝代：宋

法云尝负没絃琴，有曲古名清夜吟。
心指寂寥谁肯顾，遇公倾耳作知音。
次韵程给事寄献赵少师
作者：赵抃
朝代：宋

暮春船舣浙西州，且喜樽前两白头。蓬阁屡传宾榻解，涛江深阻故人游。凝眸宴集踰天远，屈指光阴若箭流。赖有诗筒并驿使，往还金玉共赓酬。
次韵程给事寄献赵少师
作者：赵抃
朝代：宋

暮春船舣浙西州，且喜樽前两白头。
蓬阁屡传宾榻解，涛江深阻故人游。
凝眸讌集踰天远，屈指光阴若箭流。
赖有诗筒并驿使，往还金玉共赓酬。
次韵程给事寄赵少师三首
作者：赵抃
朝代：宋

去日莲花红朵朵，来时荷叶绿田田。临期更作四湖会，两两舟同李郭仙。来属元丰第一年，农歌凿井自耕田。惟公好事康宁福，更许杭民识寿仙。安车论别十馀年，睢水归思负郭田。浩浩胸襟涵渤澥，飘飘风骨是神仙。
次韵程给事寄赵少师三首·其一
作者：赵抃
朝代：宋
体裁：七言绝句

去日莲花红朵朵，来时荷叶绿田田。临期更作四湖会，两两舟同李郭仙。
次韵程给事寄赵少师三首·其三
作者：赵抃
朝代：宋

安车论别十余年，睢水归思负郭田。
浩浩胸襟涵渤澥，飘飘风骨是神仙。
次韵程给事寄赵少师三首·其三
作者：赵抃
朝代：宋

安车论别十馀年，睢水归思负郭田。浩浩胸襟涵渤澥，飘飘风骨是神仙。
次韵程给事寄赵少师三首·其二
作者：赵抃
朝代：宋
体裁：七言绝句

来属元丰第一年，农歌凿井自耕田。惟公好事康宁福，更许杭民识寿仙。
次韵程给事登蓬莱阁偶成
作者：赵抃
朝代：宋

蓬阁下临千嶂起，戟扉前对五云开。
夸诗旧属元之宅，叶气今同老氏台。
月满夜疑僊子降，风恬春喜故人来。
近缘冗剧怀清旷，梦裏东游到几回。
次韵程给事登蓬莱阁偶成
作者：赵抃
朝代：宋

蓬阁下临千嶂起，戟扉前对五云开。誇诗旧属元之宅，叶气今同老氏台。月满夜疑仙子降，风恬春喜故人来。近缘冗剧怀清旷，梦里东游到几回。
次韵程给事自述
作者：赵抃
朝代：宋

稽山报政为和气，併入元丰第一春。
况有德音曾面被，定归霖雨泽斯民。
次韵程给事自述
作者：赵抃
朝代：宋

稽山报政为和气，并入元丰第一春。况有德音曾面被，定归霖雨泽斯民。
次韵程给事见怀
作者：赵抃
朝代：宋

烟水平湖千顷碧，楼台佳木四时青。人瞻杳杳升天宅，客意峨峨望海亭。已是威怀宽帝念，更加丰稔慰民灵。退公莫厌音题密，去鲤来鸿不暂停。
次韵程给事见怀
作者：赵抃
朝代：宋

烟水平湖千顷碧，楼台佳木四时青。
人瞻杳杳升天宅，客意峩峩望海亭。
已是威怀宽帝念，更加丰稔慰民灵。
退公莫厌音题密，去鲤来鸿不暂停。
次韵程给事赴越任过杭相会
作者：赵抃
朝代：宋
体裁：五言律诗

已久论交契，何妨醉别筵。君宜归大用，我独倦高年。郡印今分治，科名昔共镌。离怀虽一水，言远似三川。
次韵程给事越州元夕观灯
作者：赵抃
朝代：宋

隔江灯火越王城，别有新春喜复惊。累夕思乡还有感，三年怀旅岂忘情。歌钟浩浩临香陌，罗绮盈盈簇彩棚。秉烛夜游公不倦，也知斯乐为民行。
次韵程给事越州元夕观灯
作者：赵抃
朝代：宋

隔江灯火越王城，别有新春喜復惊。
累夕思乡还有感，三年怀旅岂忘情。
歌钟浩浩临香陌，罗绮盈盈簇彩棚。
秉烛夜游公不倦，也知斯乐为民行。
次韵程给事郡斋即事
作者：赵抃
朝代：宋

望中吴越不为赊，止隔涛江便一涯。台沼赐湖非俗地，蓬瀛标阁属仙家。僧居壁古多留句，吏事庭虚只放衙。胜绝东方无复道，当年元相有诗誇。
次韵程给事郡斋即事
作者：赵抃
朝代：宋

望中吴越不为赊，止隔涛江便一涯。
台沼赐湖非俗地，蓬瀛标阁属仙家。
僧居壁古多留句，吏事庭虚只放衙。
胜绝东方无復道，当年元相有诗夸。
次韵腊月不见梅花
作者：赵抃
朝代：宋

隔江气候不齐时，梅向杭开越上迟。春远未通蓬岛信，腊深先放武林枝。岭头素艳从争发，笛里孤音却后期。虚白堂前攀折看，咏公诗句醉金卮。
次韵腊月不见梅花
作者：赵抃
朝代：宋

隔江气候不齐时，梅向杭开越上迟。
春远未通蓬岛信，腊深先放武林枝。
岭头素艷从争发，笛裏孤音却后期。
虚白堂前攀折看，咏公诗句醉金巵。
次韵苏宷游学射山
作者：赵抃
朝代：宋

锦川风俗喜时平，上巳家家出郡城。
射圃人稠諠画鼓，龙湫波浄照红旌。
迎真昔诧登天虎，命侣今闻出谷莺。
勉为远民同乐事，使台仍是得贤明。
次韵苏采游学射山
作者：赵抃
朝代：宋

锦川风俗喜时平，上巳家家出郡城。射圃人稠諠画鼓，龙湫波净照红旌。迎真昔诧登天虎，命侣今闻出谷莺。勉为远民同乐事，使台仍是得贤明。
次韵范师道御史
作者：赵抃
朝代：宋

昔如李郭去登仙，今复东行并客船。夹岸云山千里路，满襟风月九秋天。持杯旋斫桐江鲙，觅句频赓蜀国笺。君到七闽佳丽地，荔枝红发欲殷然。
次韵范师道御史
作者：赵抃
朝代：宋

昔如李郭去登仙，今復东行并客船。
夹岸云山千里路，满襟风月九秋天。
持杯旋斫桐江鲙，觅句频赓蜀国笺。
君到七闽佳丽地，荔枝红发欲殷然。
次韵范师道龙图三首
作者：赵抃
朝代：宋

舍车弭盖争寻胜，坐石携泉旋煮茶。可惜湖山天下好，十分风景属僧家。八月湖平绝越通，桐江烟水乱山中。客舟安稳尤为幸，百尺蒲帆一信风。钓叟高风冠古来，思贤令我意徘徊。当年高隐恬无事，应似春登老氏台。
次韵范师道龙图三首·其一
作者：赵抃
朝代：宋
体裁：七言绝句

舍车弭盖争寻胜，坐石携泉旋煮茶。可惜湖山天下好，十分风景属僧家。
次韵范师道龙图三首·其三
作者：赵抃
朝代：宋
体裁：七言绝句

钓叟高风冠古来，思贤令我意徘徊。当年高隐恬无事，应似春登老氏台。
次韵范师道龙图三首·其二
作者：赵抃
朝代：宋
体裁：七言绝句

八月湖平绝越通，桐江烟水乱山中。客舟安稳尤为幸，百尺蒲帆一信风。
次韵荣学士按简州见寄
作者：赵抃
朝代：宋

我昔坤维滥使权，简池行部属丰年。盘桓郡驿留单骑，徙倚江亭按七弦。今愧高贤传丽藻，远闻清思涌寒泉。置藏巾衍光华甚，不使珠玑只媚川。
次韵荣学士按简州见寄
作者：赵抃
朝代：宋

我昔坤维滥使权，简池行部属丰年。
盘桓郡驿留单骑，徙倚江亭按七絃。
今愧高贤传丽藻，远闻清思涌寒泉。
置藏巾衍光华甚，不使珠玑只媚川。
次韵董仪都官见赠
作者：赵抃
朝代：宋

海陵余昔嗣英僚，旧尹咨新治有条。此别风波嗟各路，但闻名誉籍当朝。美夫郡接濒江地，幸矣民多乐岁谣。南国故人千里隔，举头云岭郁岧峣。
次韵董仪都官见赠
作者：赵抃
朝代：宋

海陵余昔嗣英僚，旧尹咨新治有条。
此别风波嗟各路，但闻名誉籍当朝。
美夫郡接濒江地，幸矣民多乐岁谣。
南国故人千里隔，举头云岭鬰岧峣。
次韵蔡仲偃都官南归留别
作者：赵抃
朝代：宋
体裁：七言律诗

留诗为别重依依，春浪桃花晓弄晖。柯岭峥嵘何处所，兰桡安稳送将归。与君志有云泉约，顾我身无羽翼飞。浮石仙今遗迹在，吾庐江畔忆渔矶。
次韵蔡挺提刑出巡将还
作者：赵抃
朝代：宋

榜契推诚积有年，天渊冲跃见鱼鸢。
方欣友会为愚幸，又辱诗情着意缘。
庾岭棠阴留远俗，赣川舟御若飞仙。
明朝预想陪高谊，满座清风盛暑天。
次韵蔡挺提刑出巡将还
作者：赵抃
朝代：宋

榜契推诚积有年，天渊冲跃见鱼鸢。方欣友会为愚幸，又辱诗情著意缘。庾岭棠阴留远俗，赣川舟御若飞仙。明朝预想陪高谊，满座清风盛暑天。
次韵衢守陈守言职方招游烂柯山
作者：赵抃
朝代：宋
体裁：七言律诗

贤侯九日去寻山，牵俗无由得附攀。换世昔传仙局久，登高今喜使车还。平原丰稔农欢劝，犴狱空虚吏放閒。从此烂柯光价起，为留佳句落人寰。
次韵见和
作者：赵抃
朝代：宋
体裁：七言绝句

古祠灵镇会真仙，一夕春霖激电鞭。待得归航已新暑，小荷江上绿田田。
次韵见寄
作者：赵抃
朝代：宋
体裁：七言律诗

勇退犹惭大丈夫，两州四任若冥符。未容上冢重官越，不谓班条再守吴。云屋万家诚乐地，涛江一水隔名都。同年后日同归去，画作东西二老图。
次韵许少卿寄卧龙山茶
作者：赵抃
朝代：宋

越芽远寄入都时，酬倡珍夸互见诗。
紫玉丛中观雨脚，翠峯顶上摘云旗。
啜多思爽都忘寐，吟苦更长了不知。
想到明年公进用，卧龙春色自迟迟。
次韵许少卿寄卧龙山茶
作者：赵抃
朝代：宋

越芽远寄入都时，酬倡珍誇互见诗。紫玉丛中观雨脚，翠峰顶上摘云旗。啜多思爽都忘寐，吟苦更长了不知。想到明年公进用，卧龙春色自迟迟。
次韵许遵少卿见寄
作者：赵抃
朝代：宋

头上有霜添白发，囊中无药驻朱颜。堪惊积岁加衰老，未省何时得退閒。渊净思临浮石渚，喧哗羞对武林山。君恩早赐俞音下，即拥菟裘故里还。
次韵许遵少卿见寄
作者：赵抃
朝代：宋

头上有霜添白髮，囊中无药驻朱颜。
堪惊积岁加衰老，未省何时得退閒。
渊浄思临浮石渚，喧譁羞对武林山。
君恩早赐俞音下，即拥菟裘故里还。
次韵赵少师寄别程给事
作者：赵抃
朝代：宋

人生难会合，天与此阶缘。逸驾来艰远，孤帆映后前。吴江阻潮汐，越峤望云烟。叙别情何厚，新诗两灿然。
次韵赵少师寄别程给事
作者：赵抃
朝代：宋

人生难会合，天与此阶缘。
逸驾来艰远，孤颿映后前。
吴江阻潮汐，越峤望云烟。
叙别情何厚，新诗两灿然。
次韵赵少师寄程给事二首
作者：赵抃
朝代：宋

轻舟来蜀幕春时，便向钱塘咏式微。临海阻陪三岛会，隔江遥认五云飞。杀鸡炊黍初乘兴，怨鹤惊猿却念归。一水盈盈天一色，夜来千里共蟾辉。襟怀冲旷忆江湖，老我全吴契不疏。北阙乍违尧日远，南风新入舜弦初。纻溪鉴水吟无厌，箭笋鎗茶味有馀。越绝主人招意重，卧龙山好驾安车。
次韵赵少师寄程给事二首·其一
作者：赵抃
朝代：宋
体裁：七言律诗

轻舟来蜀幕春时，便向钱塘咏式微。临海阻陪三岛会，隔江遥认五云飞。杀鸡炊黍初乘兴，怨鹤惊猿却念归。一水盈盈天一色，夜来千里共蟾辉。
次韵赵少师寄程给事二首·其二
作者：赵抃
朝代：宋

襟怀冲旷忆江湖，老我全吴契不疏。北阙乍违尧日远，南风新入舜弦初。纻溪鉴水吟无厌，箭笋鎗茶味有馀。越绝主人招意重，卧龙山好驾安车。
次韵赵少师寄程给事二首·其二
作者：赵抃
朝代：宋

襟怀冲旷忆江湖，老我全吴契不踈。
北阙乍违尧日远，南风新入舜絃初。
纻溪鑑水吟无厌，箭笋鎗茶味有余。
越绝主人招意重，卧龙山好驾安车。
次韵运使荣諲学士游净众寻梅
作者：赵抃
朝代：宋

飞盖城西探早梅，僧园栏榭燕游陪。微寒始报冬初信，清艳应留腊后开。子美英词誇雪色，赵昌精笔写香腮。此花自有天容意，迎得春阳次第来。
次韵运使荣諲学士游浄众寻梅
作者：赵抃
朝代：宋

飞盖城西探早梅，僧园栏榭燕游陪。
微寒始报冬初信，清艷应留腊后开。
子美英词夸雪色，赵昌精笔写香腮。
此花自有天容意，迎得春阳次第来。
次韵郁李花
作者：赵抃
朝代：宋
体裁：七言绝句

花县逢春对晓晖，朱朱白白缀繁枝。梅先菊后何须较，好似人生各有时。
次韵郑琰登睦州高峯塔
作者：赵抃
朝代：宋

旧迹蒙君丽句夸，昔同峯顶蹑云霞。
逢秋谒寺留诗笔，薄暮归鞍照月华。
旋酌香醪浮瓮蚁，斗烹新茗满瓯花。
心余更作儒官会，帐内诸生拥绛纱。
次韵郑琰登睦州高峰塔
作者：赵抃
朝代：宋

旧迹蒙君丽句誇，昔同峰顶蹑云霞。逢秋谒寺留诗笔，薄暮归鞍照月华。旋酌香醪浮瓮蚁，斗烹新茗满瓯花。心馀更作儒官会，帐内诸生拥绛纱。
次韵郡斋偶成
作者：赵抃
朝代：宋
体裁：七言律诗

两火一刀名素胜，十分双涧地长灵。常心曾为乘华舫，好手应难作画屏。北海楼前千里静，南山天末四时青。蓬莱自是仙家景，解使诗翁醉眼醒。
次韵郡斋即事二首
作者：赵抃
朝代：宋

凤沼宠荣辞禁闼，龙山安稳驻车轮。东方渐喜威严霁，属郡争传号令新。试数岁华如过隙，宜将世事拂前尘。因思四十年同榜，吴越如今只两人。田原多稼才丰日，橘柚逢霜正熟初。鉴水烟波乘兴远，兰舟风月助吟馀。安知贺老惟修道，未必羲之祗嗜书。谁道蓬莱宫尚小，玉皇香案吏来居。
次韵郡斋即事二首·其一
作者：赵抃
朝代：宋
体裁：七言律诗

凤沼宠荣辞禁闼，龙山安稳驻车轮。东方渐喜威严霁，属郡争传号令新。试数岁华如过隙，宜将世事拂前尘。因思四十年同榜，吴越如今只两人。
次韵郡斋即事二首·其二
作者：赵抃
朝代：宋

田原多稼才丰日，橘柚逢霜正熟初。鉴水烟波乘兴远，兰舟风月助吟馀。安知贺老惟修道，未必羲之祗嗜书。谁道蓬莱宫尚小，玉皇香案吏来居。
次韵郡斋即事二首·其二
作者：赵抃
朝代：宋

田原多稼纔丰日，橘柚逢霜正熟初。
鑑水烟波乘兴远，兰舟风月助吟余。
安知贺老惟修道，未必羲之祗嗜书。
谁道蓬莱宫尚小，玉皇香案吏来居。
次韵钱顗喜雨
作者：赵抃
朝代：宋

山川灵秀降丰穰，十里油云泽我疆。
为叩明神虞岁旱，故飘甘泽助春阳。
征人共解江头缆，游女争夸陌上桑。
令尹爱民形喜色，作诗先已报丰祥。
次韵钱顗喜雨
作者：赵抃
朝代：宋

山川灵秀降丰穰，十里油云泽我疆。为叩明神虞岁旱，故飘甘泽助春阳。征人共解江头缆，游女争誇陌上桑。令尹爱民形喜色，作诗先已报丰祥。
次韵钱顗见赠入学听讲
作者：赵抃
朝代：宋

文翁治蜀泽民深，赣守无堪愧士林。
长育务先庠序教，讲磨思见圣贤心。
今兹未肯孤毫善，学者尤宜念寸阴。
三百余篇金石奏，席间愿听得遗音。
次韵钱顗见赠入学听讲
作者：赵抃
朝代：宋

文翁治蜀泽民深，赣守无堪愧士林。长育务先庠序教，讲磨思见圣贤心。今兹未肯孤毫善，学者尤宜念寸阴。三百馀篇金石奏，席间愿听得遗音。
次韵陈经侍御史禁中牡丹
作者：赵抃
朝代：宋
体裁：七言绝句

灵根得地占雕栏，禁苑春深奈晓寒。烟叶绿舒成翠幄，露葩红耸似朱冠。
次韵霍交中春游乐俗亭
作者：赵抃
朝代：宋
体裁：七言律诗

自怜拙政无他状，强继前贤乐远民。轩豁四檐芳草岸，夷犹千棹绿波春。岷山霁色尘氛敛，锦里风光气候新。暮角未吹人未散，醉歌欢舞共纷纶。
次韵高阳吴中复待制见寄
作者：赵抃
朝代：宋

守蜀无堪讵足论，扪参天邈紫微垣。岁时丰衍真为幸，犴狱空虚冀不冤。素志未容龟曳尾，误恩深愧鹤乘轩。嘉章益见公高谊，所得长逢左右原。
次韵高阳吴中復待制见寄
作者：赵抃
朝代：宋

守蜀无堪讵足论，扪参天邈紫微垣。
岁时丰衍真为幸，犴狱空虚冀不寃。
素志未容龟曳尾，误恩深愧鹤乘轩。
嘉章益见公高谊，所得长逢左右原。
次韵黄伯度虞部见赠
作者：赵抃
朝代：宋
体裁：七言律诗

念昔相逢向上方，别来惊已换星霜。梦回半是烟波阻，诗寄全篇箧笥光。近喜岁丰无剧讼，更多雨足压骄阳。施为自顾如何尔，凫鹤奚烦问短长。
次韵黎守毛抗屯田见寄
作者：赵抃
朝代：宋

岷峨还是一川雄，我愧行春与欲同。乐国比年丰衍后，嘉朋终日笑谈中。沈黎太守初成政，蕃诏诸蛮悉向风。圣世唐虞流泽远，启行无复用元戎。
次韵黎守毛抗屯田见寄
作者：赵抃
朝代：宋

岷峨还是一川雄，我愧行春与欲同。
乐国比年丰衍后，嘉朋终日笑谈中。
沈黎太守初成政，蕃诏诸蛮悉向风。
圣世唐虞流泽远，启行无復用元戎。
歙砚诗
作者：赵抃
朝代：宋

君家歙溪边，自采歙溪石。刓磨清泉根，刳斩紫虬脊。罗纹洗瑩致，蛾眉隐纤直。叩声清而长，触手生汗液。
歙砚诗
作者：赵抃
朝代：宋

君家歙溪边，自采歙溪石。
刓磨清泉根，刳斩紫虬脊。
罗纹洗莹緻，蛾眉隐纤直。
叩声清而长，触手生汗液。
歙砚诗
作者：赵抃
朝代：宋
体裁：古风

君家歙溪边，自采歙溪石。刓磨清泉根，刳斩紫虬脊。罗纹洗莹致，蛾眉隐纤直。叩声清而长，触手生汗液。
正信表询长老
作者：赵抃
朝代：宋

欲导羣迷建法门，千言百句与谁论。
入泥入水劳心力，不负黄龙五代孙。
正信表询长老
作者：赵抃
朝代：宋

欲导群迷建法门，千言百句与谁论。入泥入水劳心力，不负黄龙五代孙。
步虚宫
作者：赵抃
朝代：宋

妙峯高处即仙居，多为朝真作步虚。
却是清风明月夜，一声倾听属樵渔。
步虚宫
作者：赵抃
朝代：宋

妙峰高处即仙居，多为朝真作步虚。却是清风明月夜，一声倾听属樵渔。
武林冬至日即事
作者：赵抃
朝代：宋

况是东吴大有年，晨兴佳气满平川。
鲁台纪瑞光诸史，汉殿称觞庆九天。
銮辂肃还禋礼毕，鸡竿高揭赦书传。
勾萌竞达人知否，占得羣阳一日先。
武林冬至日即事
作者：赵抃
朝代：宋

况是东吴大有年，晨兴佳气满平川。鲁台纪瑞光诸史，汉殿称觞庆九天。銮辂肃还禋礼毕，鸡竿高揭赦书传。勾萌竞达人知否，占得群阳一日先。
武林即事寄前人二首
作者：赵抃
朝代：宋

乞得钱塘下九天，徙从青社复三川。坤维十往万馀里，吴分重来七八年。鉴水坐遥怀旧治，柯峰归晚愧前贤。东州赖有微之约，曾寄诗筒递百篇。七十随缘岂有由，乐天曾不厌杭州。青山未隐如千里，白首重来又九秋。月窟仙人遗桂子，海门神物助潮头。自惭老守无心力，坐镇吾民静即休。
武林即事寄前人二首·其一
作者：赵抃
朝代：宋

乞得钱塘下九天，徙从青社复三川。坤维十往万馀里，吴分重来七八年。鉴水坐遥怀旧治，柯峰归晚愧前贤。东州赖有微之约，曾寄诗筒递百篇。
武林即事寄前人二首·其一
作者：赵抃
朝代：宋

乞得钱塘下九天，徙从青社復三川。
坤维十往万余里，吴分重来七八年。
鑑水坐遥怀旧治，柯峯归晚愧前贤。
东州赖有微之约，曾寄诗筒递百篇。
武林即事寄前人二首·其二
作者：赵抃
朝代：宋
体裁：七言律诗

七十随缘岂有由，乐天曾不厌杭州。青山未隐如千里，白首重来又九秋。月窟仙人遗桂子，海门神物助潮头。自惭老守无心力，坐镇吾民静即休。
武林言怀寄程给事
作者：赵抃
朝代：宋

岁丰公暇两安舒，吴越诗筒不使疏。世契琼瑶风谊厚，秋光怀袖气凉初。二千石重閒无计，七十年过退有馀。得旨便归田陇去，乡人从笑老农如。
武林言怀寄程给事
作者：赵抃
朝代：宋

岁丰公暇两安舒，吴越诗筒不使踈。
世契琼瑶风谊厚，秋光怀袖气凉初。
二千石重閒无计，七十年过退有余。
得旨便归田陇去，乡人从笑老农如。
武林阅兵
作者：赵抃
朝代：宋

吴天霜晓弄寒晖，金鼓喧阗大阅时。帐下万兵听号令，军中诸将肃威仪。采侯命中连三箭，花阵分排卓五旗。愧乏韬钤当重寄，儒林初是学书诗。
武林阅兵
作者：赵抃
朝代：宋

吴天霜晓弄寒晖，金鼓喧阗大阅时。
帐下万兵听号令，军中诸将肃威仪。
采侯命中连三箭，花阵分排卓五旗。
愧乏韬钤当重寄，儒竹初是学书诗。
江上白乐天祠
作者：赵抃
朝代：宋
体裁：五言律诗

我爱白司马，有言来谒祠。才名千古照，忠义一生奇。谏切宁思禄，谗行却罪诗。如何江上客，惟道琵琶词。
江上遇雪
作者：赵抃
朝代：宋
体裁：五言排律

冻云交四隅，飞雪满江湖。急势团风转，閒容到水无。并游渔喜唱，失侣雁惊呼。客棹沿湾泊，村醪觅径酤。去程方数蜀，归思正遥吴。得句同诸弟，余怀幸不孤。
沈侯见和再次前韵
作者：赵抃
朝代：宋

举目皆仙迹，斋心远俗流。
江山入诗助，苹藻为神羞。
去矣登危峤，归仍泛稳舟。
何劳嘆萧索，无惜话真游。
沈侯见和再次前韵
作者：赵抃
朝代：宋

举目皆仙迹，斋心远俗流。江山入诗助，蘋藻为神羞。去矣登危峤，归仍泛稳舟。何劳叹萧索，无惜话真游。
泊巴陵闻晓角
作者：赵抃
朝代：宋

五更钟后斗沈杓，画角三番塞角调。青草湖平无俗籁，岳阳楼迥有寒飙。酒肠唤醒维舟静，梦眼惊回去国遥。我爱清馀起倾耳，欲吟情思已飘飘。
泊巴陵闻晓角
作者：赵抃
朝代：宋

五更钟后斗沈杓，画角三番塞角调。
青草湖平无俗籁，岳阳楼迥有寒飚。
酒肠唤醒维舟静，梦眼惊回去国遥。
我爱清余起倾耳，欲吟情思已飘飘。
法华堂
作者：赵抃
朝代：宋

峯顶已崔嵬，因高更筑台。
夜分僧定起，咫尺见云雷。
法华堂
作者：赵抃
朝代：宋

峰顶已崔嵬，因高更筑台。夜分僧定起，咫尺见云雷。
泛舟离台港
作者：赵抃
朝代：宋
体裁：七言绝句

赏遍舟丘上画船，旌旗金鼓满晴川。潮平难繂舟人望，一似离杭过越年。
洞真观
作者：赵抃
朝代：宋

木老岩坰冷，泉飞月殿寒。栖真无一事，清啸倚栏干。
洞真观
作者：赵抃
朝代：宋

木老岩垧冷，泉飞月殿寒。
栖真无一事，清啸倚栏干。
清思堂偶成
作者：赵抃
朝代：宋
体裁：七言绝句

垂老将休俗累轻，旧乡来守越王城。吾怀自信无污染，何必升堂思始清。
清风阁即事
作者：赵抃
朝代：宋
体裁：七言律诗

庭有松萝砌有苔，退公聊此远尘埃。湖音隐隐海门至，泉势潺潺石缝来。夜榻衾裯仙梦觉，晓窗灯火佛书开。休官不久轻舟去，喜过严陵旧钓台。
渔父五首
作者：赵抃
朝代：宋

一带寒波雪浪流，谢郎终日在孤舟。沙鸥数只和烟落，笑倚兰桡独点头。月印苍波入夜寒，寂寥灯火水天宽。儿孙未解谙风色，几度船头失钓竿。莫笑生涯一叶舟，江湖来往自悠悠。丝头漫有潭中意，逐浪鱼儿不上钩。卧看虾鱼日几遭，蒹葭风起片帆高。任公信是宜渔者，只候垂钩钓巨鳌。轻波拍岸琉璃碧，落日衔山玳瑁红。一曲渔歌人不会，芦花飞起渡头空。
渔父五首·其一
作者：赵抃
朝代：宋

一带寒波雪浪流，谢郎终日在孤舟。沙鸥数只和烟落，笑倚兰桡独点头。
渔父五首·其一
作者：赵抃
朝代：宋

一带寒波雪浪流，谢郎终日在孤舟。
沙鸥数隻和烟落，笑倚兰桡独点头。
渔父五首·其三
作者：赵抃
朝代：宋

莫笑生涯一叶舟，江湖来往自悠悠。
丝头漫有潭中意，逐浪鱼儿不上鈎。
渔父五首·其三
作者：赵抃
朝代：宋

莫笑生涯一叶舟，江湖来往自悠悠。丝头漫有潭中意，逐浪鱼儿不上钩。
渔父五首·其二
作者：赵抃
朝代：宋
体裁：七言绝句

月印苍波入夜寒，寂寥灯火水天宽。儿孙未解谙风色，几度船头失钓竿。
渔父五首·其五
作者：赵抃
朝代：宋
体裁：七言绝句

轻波拍岸琉璃碧，落日衔山玳瑁红。一曲渔歌人不会，芦花飞起渡头空。
渔父五首·其四
作者：赵抃
朝代：宋

卧看虾鱼日几遭，蒹葭风起片帆高。
任公信是宜渔者，只候垂鈎钓巨鳌。
渔父五首·其四
作者：赵抃
朝代：宋

卧看虾鱼日几遭，蒹葭风起片帆高。任公信是宜渔者，只候垂钩钓巨鳌。
游元积之龙图江湖堂
作者：赵抃
朝代：宋
体裁：七言律诗

高堂游赏兴无厌，况是江湖两得兼。白傅阁危犹下视，子胥涛远更前瞻。盘桓鼓吹风光盛，掩映烟波气象添。太守老来难久恋，柯山朝暮欲归潜。
游南山宿盘龙寺
作者：赵抃
朝代：宋

盘龙得山名，寺占山之下。
老师草庵居，后嗣广精舍。
禅流日益盛，寂照腾诗价。
我来诲其徒，竞以相夸诧。
少林的的意，一语独无暇。
默然坐明窗，孤蟾彻清夜。
迟晓登终南，行行与谁话。
游南山宿盘龙寺
作者：赵抃
朝代：宋

盘龙得山名，寺占山之下。老师草庵居，后嗣广精舍。禅流日益盛，寂照腾诗价。我来诲其徒，竞以相誇诧。少林的的意，一语独无暇。默然坐明窗，孤蟾彻清夜。迟晓登终南，行行与谁话。
游戒珠寺悼右军故宅
作者：赵抃
朝代：宋
体裁：七言律诗

因山盛启浮屠舍，遗像仍留内史祠。笔冢近应为塔冢，墨池今已作莲池。书楼观在人随远，兰渚亭存世几移。数纸黄庭谁不重，退之犹笑博鹅诗。
游武夷山
作者：赵抃
朝代：宋

武夷之山千万峰，溪水诘曲流其中。喷云涌雪可□楫，一棹无览仙人踪。白鹤昂昂写峭壁，雕虎长□□清风。悬崖蜕骨造化外，绝壑驾船神鬼功。寒岩鼎灶失鸡犬，盘石松椿腾蛟龙。行行自喜浣尘俗，萧散玉羽超樊笼。当年此日是高会，左仙右仙曲未终。紫星飘然天上去，曾孙虹桥路已穷。我生丹心涵太冲，欲脱缰锁追鸿蒙。上邀轩辕宴玄圃，手摘日月相游从。
游武夷山
作者：赵抃
朝代：宋

武夷之山千万峰，溪水诘曲流其中。
喷云涌雪可□楫，一棹无览仙人踪。
白鹤昂昂写峭壁，雕虎长□□清风。
悬崖蜕骨造化外，绝壑驾船神鬼功。
寒岩鼎竈失鸡犬，盘石松椿腾蛟龙。
行行自喜浣尘俗，萧散玉羽超樊笼。
当年此日是高会，左仙右仙曲未终。
紫星飘然天上去，曾孙虹桥路已穷。
我生丹心涵太冲，欲脱缰锁追鸿蒙。
上邀轩辕宴玄圃，手摘日月相游从。
游海云山
作者：赵抃
朝代：宋
体裁：五言律诗

缥缈齐云阁，遥闻摸石池。物华春已盛，人意乐无涯。罗绮一山遍，旌旗十里随。花棚夹归道，骁骑看星驰。
游金华洞
作者：赵抃
朝代：宋
体裁：古风

子房身乞辞大用，赤松伴游世所重。高远谁亲弋外鸿，尊荣肯羡池中凤。至今仙迹存金华，我来一日登三洞。回顾却笑长安人，辛苦登天凭鹤控。
游青城山
作者：赵抃
朝代：宋

三十六峯峻，维岷在蜀奇。
方行刺史部，重款丈人祠。
冻雪诸蕃隔，晴云六面披。
访山穷宝洞，敕鬼觇丰碑。
泉落寒崖响，萝依古木垂。
良工存旧笔，老叟琢新诗。
陟险齐双屐，逢幽鼓七丝。
盘桓不忍去，还作更来期。
游青城山
作者：赵抃
朝代：宋

三十六峰峻，维岷在蜀奇。方行刺史部，重款丈人祠。冻雪诸蕃隔，晴云六面披。访山穷宝洞，敕鬼觇丰碑。泉落寒崖响，萝依古木垂。良工存旧笔，老叟琢新诗。陟险齐双屐，逢幽鼓七丝。盘桓不忍去，还作更来期。
游青城山
作者：赵抃
朝代：宋

山到青城险复奇，地平孤起压坤维。直通一径岧峣上，俯觉千山迤逦卑。为访隐贤题古壁，因观幽境过荒祠。白云深处逢岩老，醉酌松醪满鬓丝。
游青城山
作者：赵抃
朝代：宋

山到青城险復奇，地平孤起压坤维。
直通一径岧峣上，俯觉千山迤逦卑。
为访隐贤题古壁，因观幽境过荒祠。
白云深处逢岩老，醉酌松醪满鬓丝。
游鴈荡将抵温州寄太守石牧之
作者：赵抃
朝代：宋
体裁：七言律诗

霜风双鬓雪鬖鬖，物外寻真顿离凡。子舍若非叨别乘，我车安得到灵岩。碧窥秋瀑心同洗，红嚼山杷口似馋。多谢贤侯见招意，数贻嘉咏与珍函。
湖北运使学士十二弟扬生日
作者：赵抃
朝代：宋
体裁：七言律诗

原上分飞羡鹡鸰，今遥荆渚昔离青。诞辰一纪阻良会，庆席百杯新永龄。对局每思樵客斧，爇香长奉老人星。辛勤五福康宁术，见说时看内景经。
溪山晚目
作者：赵抃
朝代：宋
体裁：五言律诗

幽花连径发，惊鸟避人啼。雨过晴虹上，风清走马嘶。滩平鱼艇稳，村小酒旗低。谁及山翁乐，号呶醉似泥。
熙宁壬子至节夕宿两当驿
作者：赵抃
朝代：宋

里数二千七百余，两当冬夜宿中途。
举朝五往东西蜀，还有区区似我无。
熙宁壬子至节夕宿两当驿
作者：赵抃
朝代：宋

里数二千七百馀，两当冬夜宿中途。举朝五往东西蜀，还有区区似我无。
玉泉亭
作者：赵抃
朝代：宋

潺潺朝暮入神清，落涧通池绕郡厅。乱石长松山十里，讨源须上玉泉亭。
玉泉亭
作者：赵抃
朝代：宋

潺潺朝暮入神清，落涧通池遶郡厅。
乱石长松山十里，讨源须上玉泉亭。
琼台
作者：赵抃
朝代：宋

台岭周回八百里，琼台中立许谁登。宵分疑有群仙集，月白风清最上层。
琼台
作者：赵抃
朝代：宋

台岭周迴八百里，琼台中立许谁登。
宵分疑有羣仙集，月白风清最上层。
瑞莲花示禅僧
作者：赵抃
朝代：宋
体裁：七言绝句

红莲携赠碧莲堂，一本双葩颇异常。珍重承天胁尊者，闻风晨夕是清香。
生日高斋晓起示诸弟妹子孙
作者：赵抃
朝代：宋

荣途四纪历艰难，宦政天恩许赐还。
晓起焚香清一室，夜来飞雪满羣山。
诗筒远到披邮置，寿斝交行醉席间。
弟妹五人三百岁，喜吾霜鬓尚朱颜。
生日高斋晓起示诸弟妹子孙
作者：赵抃
朝代：宋

荣途四纪历艰难，宦政天恩许赐还。晓起焚香清一室，夜来飞雪满群山。诗筒远到披邮置，寿斝交行醉席间。弟妹五人三百岁，喜吾霜鬓尚朱颜。
用蓬莱法酿酒成以四壶寄越州程给事三首
作者：赵抃
朝代：宋

功臣堂号与山堂，已斗醇醨又斗香。今酿蓬莱法差胜，乘壶携寄愿公尝。武林新酝效蓬莱，莫把梨花较绿醅。安得逢春命高会，大家同入醉乡来。一日湖头两信通，往来惟只递诗筒。何时得把金罍倒，观取诗翁作醉翁。
用蓬莱法酿酒成以四壶寄越州程给事三首·其一
作者：赵抃
朝代：宋
体裁：七言绝句

功臣堂号与山堂，已斗醇醨又斗香。今酿蓬莱法差胜，乘壶携寄愿公尝。
用蓬莱法酿酒成以四壶寄越州程给事三首·其三
作者：赵抃
朝代：宋
体裁：七言绝句

一日湖头两信通，往来惟只递诗筒。何时得把金罍倒，观取诗翁作醉翁。
用蓬莱法酿酒成以四壶寄越州程给事三首·其二
作者：赵抃
朝代：宋
体裁：七言绝句

武林新酝效蓬莱，莫把梨花较绿醅。安得逢春命高会，大家同入醉乡来。
男㞦生日
作者：赵抃
朝代：宋

重九登高节，阳秋禀气和。
家家懽会日，祺寿所宜多。
男㞦生日
作者：赵抃
朝代：宋

重九登高节，阳秋禀气和。家家欢会日，祺寿所宜多。
男㞦随侍还乡欲回温赠行
作者：赵抃
朝代：宋

七旬寻胜远尘纷，身计优游荷国恩。往复汝勤人尽说，从来忠孝出吾门。
男㞦随侍还乡欲回温赠行
作者：赵抃
朝代：宋

七旬寻胜远尘纷，身计优游荷国恩。
往復汝勤人尽说，从来忠孝出吾门。
留前人度夏方回南都
作者：赵抃
朝代：宋

宫师弥寿降尊时，顿觉光华满郡扉。况属炎晖初可畏，未逢秋爽莫言归。山堂酒嫩浮红蚁，石缝茶新碾翠旂。有美望湖风四面，尚留挥汗雨沾衣。
留前人度夏方回南都
作者：赵抃
朝代：宋

宫师弥寿降尊时，顿觉光华满郡扉。
况属炎晖初可畏，未逢秋爽莫言归。
山堂酒嫩浮红蚁，石缝茶新碾翠旗。
有美望湖风四面，尚留挥汗雨霑衣。
留题修觉山
作者：赵抃
朝代：宋
体裁：五言律诗

按行车暂尼，身得止峥嵘。江喜淙淙听，云疑步步生。春邻花县好，晴远剑关明。买石镌豪句，高哉老杜名。
留题剑门东园
作者：赵抃
朝代：宋

剑州古要害，重门扼开阖。堤防两川地，喉吭此呀呷。在昔禦狂寇，如朽施巨拉。时平付良守，一与公论合。政成治东圃，于焉解宾榻。予方锦官去，邀我置壶榼。纵步车马休，举目苍翠匝。摅怀谈笑喧，倾车潺湲杂。不春亦芳菲，匪风自萧飒。主宾饮兴豪，量海川酒纳。贰车台中旧，题诗谓予盍。默默极佳处，兹俗何以答。
留题剑门东园
作者：赵抃
朝代：宋

剑州古要害，重门搤开阖。
堤防两川地，喉吭此呀呷。
在昔御狂寇，如朽施巨拉。
时平付良守，一与公论合。
政成治东圃，于焉解宾榻。
予方锦官去，邀我置壶榼。
纵步车马休，举目苍翠匝。
摅怀谈笑喧，倾车潺湲杂。
不春亦芳菲，匪风自萧飒。
主宾饮兴豪，量海川酒纳。
贰车台中旧，题诗谓予盍。
默默极佳处，兹俗何以答。
留题悦亭因简何若谷都官
作者：赵抃
朝代：宋

翠柏环庭数亩间，萧疏仍是枕江干。都如君子怜松茂，半为主人谙岁寒。素壁留诗多健羡，画船过里暂盘桓。因公此景予心喜，亦有高斋待挂冠。
留题悦亭因简何若谷都官
作者：赵抃
朝代：宋

翠栢环庭数亩间，萧疎仍是枕江干。
都如君子怜松茂，半为主人谙岁寒。
素壁留诗多健羡，画船过里暂盘桓。
因公此景予心喜，亦有高斋待挂冠。
留题戏綵堂示男㞦
作者：赵抃
朝代：宋

我憩堂中乐可知，优游逾月意忘归。
老来不及吾儿少，且着朱衣胜綵衣。
留题戏綵堂示男㞦
作者：赵抃
朝代：宋

我憩堂中乐可知，优游逾月意忘归。老来不及吾儿少，且著朱衣胜綵衣。
登云黄山
作者：赵抃
朝代：宋

云黄绝顶冠峯峦，七佛当时行道坛。
天敛积阴千里霁，故令登赏得盘桓。
登云黄山
作者：赵抃
朝代：宋

云黄绝顶冠峰峦，七佛当时行道坛。天敛积阴千里霁，故令登赏得盘桓。
登安乐山塔
作者：赵抃
朝代：宋
体裁：七言绝句

池有灵泉泉有龙，高僧深隐梵王宫。云林百里如屏障，安乐山西一望中。
登开化寺白贲亭
作者：赵抃
朝代：宋
体裁：七言绝句

秋霁涛江气象宽，龙山亭耸凭云端。老僧欲快吾心目，旋剪当轩竹数竿。
登望越亭寄程给事
作者：赵抃
朝代：宋

望越亭无一点尘，迢迢东首座凝神。
雨余岫色浓如黛，日出波光烂若银。
我类武陵归去客，君为蓬岛上头人。
谁知老守吾乡便，得与诗翁作善隣。
登望越亭寄程给事
作者：赵抃
朝代：宋

望越亭无一点尘，迢迢东首座凝神。雨馀岫色浓如黛，日出波光烂若银。我类武陵归去客，君为蓬岛上头人。谁知老守吾乡便，得与诗翁作善邻。
登望阙台
作者：赵抃
朝代：宋

江外三千里，城头百尺台。神都瞻宝阙，星斗切瑶魁。风阔春襟快，云披晓月开。山川增气象，栏槛出尘埃。天际横归雁，林梢露出槐。喜逢冠盖客，半是日边来。
登望阙台
作者：赵抃
朝代：宋

江外三千里，城头百尺台。
神都瞻宝阙，星斗切瑶魁。
风阔春襟快，云披晓月开。
山川增气象，栏槛出尘埃。
天际横归鴈，林梢露出槐。
喜逢冠盖客，半是日边来。
登真岩
作者：赵抃
朝代：宋
体裁：七言绝句

殿阁凌空锁翠岚，雪晴春色在松杉。芝骈羽驾归何处，留得双乌宿旧岩。
登章贡台
作者：赵抃
朝代：宋
体裁：五言律诗

章贡东西派，并流作赣川。奔湍出城曲，离合向台前。把酒来凭槛，鸣鼙见放船。滔滔归底处，沧海路三千。
登越州新昌石佛阁
作者：赵抃
朝代：宋
体裁：七言绝句

南明石像世称奇，人说嘉州具体微。大小何烦较吴蜀，法身无处不同归。
登飞泉寺会峰亭
作者：赵抃
朝代：宋
体裁：七言绝句

会峰亭对大屏风，万秀千奇耸若空。不识谁能夺造化，真仙世界一壶中。
登龟峰羣峰亭
作者：赵抃
朝代：宋

桃花台下繫轻舠，直上峥嵘不惮劳。
历示羣峯三十二，一峯还压一峯高。
登龟峰群峰亭
作者：赵抃
朝代：宋

桃花台下系轻舠，直上峥嵘不惮劳。历示群峰三十二，一峰还压一峰高。
白鹤泉
作者：赵抃
朝代：宋

灵派本无源，因禽漱玉泉。自非流异禀，谁识洞中仙。
白鹤泉
作者：赵抃
朝代：宋

灵派本无源，因禽潄玉泉。
自非流异禀，谁识洞中僊。
监神泉监五弟拊生日寄法酝为寿
作者：赵抃
朝代：宋
体裁：七言绝句

岁首月三逢诞日，寿樽遥寄助童颜。黄庭内景非虚语，百二十年犹可还。
眉山麻衣至德观真仙亭
作者：赵抃
朝代：宋
体裁：七言绝句

我愧无能使两川，龟琴为伴仅三年。清朝自是朝真客，何必登山更望仙。
石桥
作者：赵抃
朝代：宋
体裁：七言绝句

晓登山阁一炉香，瞻企神僧到上方。人度石桥何所畏，如来原是世津梁。
禁籞见牡丹仍蒙恩赐
作者：赵抃
朝代：宋

校文春殿籥天关，内籞千葩放牡丹。风捲异香来幕帟，日披浓艳出栏干。芳菲喜向禁中见，憔悴忆曾江外看。剪赐从臣君意重，数枝和露入金盘。
禁籞见牡丹仍蒙恩赐
作者：赵抃
朝代：宋

校文春殿籥天关，内籞千葩放牡丹。
风捲异香来幕帟，日披浓艷出栏干。
芳菲喜向禁中见，憔悴忆曾江外看。
剪赐从臣君意重，数枝和露入金盘。
禅僧重元自青过齐因寄
作者：赵抃
朝代：宋

教被山东十稔余，人人师为指迷途。
仰天峭绝灵岩峻，万里閒云一点无。
禅僧重元自青过齐因寄
作者：赵抃
朝代：宋

教被山东十稔馀，人人师为指迷途。仰天峭绝灵岩峻，万里閒云一点无。
禅僧重喜坚辞紫衣勉令承命
作者：赵抃
朝代：宋

道场清净绝纤埃，云水中间丈室开。莫把赐袍容易看，帝恩新自日边来。
禅僧重喜坚辞紫衣勉令承命
作者：赵抃
朝代：宋

道场清浄绝纤埃，云水中间丈室开。
莫把赐袍容易看，帝恩新自日边来。
禹穴
作者：赵抃
朝代：宋
体裁：七言绝句

洞天三十六非虚，今古称奇事可书。深坎闭藏惟巨石，只应方士识龙居。
答前人喜杭越二守赓唱
作者：赵抃
朝代：宋
体裁：七言律诗

吴越江分两郡斋，涛音朝夕听风雷。且陪故友閒赓唱，未遂先庐归去来。时节丰登饶鼓吹，湖山清旷见楼台。中秋明月期公共，万里烟氛彻晓开。
答彭守鲍叔轲郎中
作者：赵抃
朝代：宋
体裁：七言律诗

白云东向日瞻凝，连掞封章写至诚。八十亲高思就养，二千石贵退辞荣。兰陔得志趋吴分，棠芾留阴在蜀城。腰印还乡人子乐，锦衣光动綵衣明。
答毛章秀才
作者：赵抃
朝代：宋
体裁：七言绝句

两阕新诗出慎江，亲携迎我重嗟降。深藏箧笥生光彩，价抵千金璧一双。
答江钺都官见招
作者：赵抃
朝代：宋

风波岐路益驰奔，疏静嗟谁得似君。乐矣夜觞西岭月，傲然秋钓北溪云。诗章有趣为千首，利禄无心顾一分。鸡黍辱招来慰意，俗拘何计入兰薰。
答江钺都官见招
作者：赵抃
朝代：宋

风波岐路益驰奔，踈静嗟谁得似君。
乐矣夜觞西岭月，傲然秋钓北溪云。
诗章有趣为千首，利禄无心顾一分。
鸡黍辱招来慰意，俗拘何计入兰熏。
答赣县钱顗著作移花
作者：赵抃
朝代：宋
体裁：七言绝句

令尹怜花意思勤，海棠多种郡园新。自从两蜀年年见，今日栏边似故人。
答阆州通判吴师孟职方
作者：赵抃
朝代：宋

阆州之景天下奇，尝见老杜城南诗。嘉陵江湍清且洁，锦屏山叠雄复巇。醉翁生钟大峨秀，收拾气象为文词。自从屏星副郡治，讼平事简奚设施。幽潜穹大极所有，搜罗咏赋一不遗。州僚俊集嘉酬和，海涛汹涌洪波随。顾余不鄙可语者，联编累轴缄以贻。寸珠盈掬破冥晦，尺璧入手无瑕疵。穷搜囊箧暴侈富，开窥秘啬心惊嬉。竟微一毫报佳况，临纸复辍惭久之。
答阆州通判吴师孟职方
作者：赵抃
朝代：宋

阆州之景天下奇，尝见老杜城南诗。
嘉陵江湍清且洁，锦屏山迭雄復巇。
醉翁生钟大峩秀，收拾气象为文词。
自从屏星副郡治，讼平事简奚设施。
幽潜穹大极所有，搜罗咏赋一不遗。
州僚俊集嘉酬和，海涛汹涌洪波随。
顾余不鄙可语者，联编累轴缄以贻。
寸珠盈掬破冥晦，尺璧入手无瑕疵。
穷搜囊箧暴侈富，开窥秘啬心惊嬉。
竟微一毫报佳况，临纸復辍惭久之。
纪雨
作者：赵抃
朝代：宋

岁始三日雨，恩随万井春。如何至和气，先被远方人。洗濯山川秀，沾濡草木新。尧仁际天地，调燮有臣邻。
纪雨
作者：赵抃
朝代：宋

岁始三日雨，恩随万井春。
如何至和气，先被远方人。
洗濯山川秀，霑濡草木新。
尧仁际天地，调燮有臣邻。
经乐清寄前县令周邠
作者：赵抃
朝代：宋

旧治熙熙乐似春，退公章句更清新。
官居佛舍留题徧，可惜诗人只字民。
经乐清寄前县令周邠
作者：赵抃
朝代：宋

旧治熙熙乐似春，退公章句更清新。官居佛舍留题遍，可惜诗人只字民。
经鄱阳湖
作者：赵抃
朝代：宋

舍陆事川程，霜天晓色明。长波万顷阔，大舸一帆轻。静唱村渔乐，斜飞渚雁惊。云披见楼阁，隐隐豫章城。
经鄱阳湖
作者：赵抃
朝代：宋

舍陆事川程，霜天晓色明。
长波万顷阔，大舸一帆轻。
静唱村渔乐，斜飞渚鴈惊。
云披见楼阁，隐隐豫章城。
绣川湖
作者：赵抃
朝代：宋
体裁：七言绝句

东南山水闻之久，未省人曾说义乌。万顷波涛惊客眼，始知中有绣川湖。
续梦中作
作者：赵抃
朝代：宋
体裁：五言律诗

边寄今儒弁，帷筹得将才。甘辛均士卒，号令走风雷。惊晓城鼙急，吹秋陇笛哀。先声羌胆碎，闻道汉兵来。
缙云玉虚宫
作者：赵抃
朝代：宋
体裁：七言绝句

宫前车辙状分明，世说轩辕上玉清。仰慕劳心是秦汉，不修功行只虚名。
罾鱼
作者：赵抃
朝代：宋
体裁：五言律诗

生涯罾一架，深浦势并兼。张目因知密，游鳞不漏纤。急收防力跳，轻语怕惊潜。持去全家乐，盈盘鲙缕甜。
自殿院得请知睦州同范御史挽舟过颍寓言
作者：赵抃
朝代：宋

颍波清阔接淮沂，人似游山棹似飞。酒熟鲈肥何以乐，与公同是故乡归。得请天阍出拥麾，旧山东望已心飞。君恩欲使乡人宠，犹许峨冠獬豸归。初见遥山横水湄，旧乡依约白云飞。还同户部诗中道，终日思归此日归。
自殿院得请知睦州同范御史挽舟过颍寓言·其一
作者：赵抃
朝代：宋
体裁：七言绝句

颍波清阔接淮沂，人似游山棹似飞。酒熟鲈肥何以乐，与公同是故乡归。
自殿院得请知睦州同范御史挽舟过颍寓言·其三
作者：赵抃
朝代：宋
体裁：七言绝句

初见遥山横水湄，旧乡依约白云飞。还同户部诗中道，终日思归此日归。
自殿院得请知睦州同范御史挽舟过颍寓言·其二
作者：赵抃
朝代：宋
体裁：七言绝句

得请天阍出拥麾，旧山东望已心飞。君恩欲使乡人宠，犹许峨冠獬豸归。
自温将还衢郡题谢公楼
作者：赵抃
朝代：宋

雁荡周游遂此过，永嘉人物竟如何。三贤籍籍风流守，一宿匆匆證道歌。城脚千家具舟楫，江心双塔压涛波。因留子舍欣踰月，归去事知所得多。
自温将还衢郡题谢公楼
作者：赵抃
朝代：宋

鴈荡周游遂此过，永嘉人物竟如何。
三贤籍籍风流守，一宿怱怱证道歌。
城脚千家具舟楫，江心双塔压涛波。
因留子舍欣踰月，归去事知所得多。
自温江宿僧浄偲秀野轩
作者：赵抃
朝代：宋
体裁：七言绝句

千里寻山忆烂柯，七旬归去此重过。因观秀野轩前景，与我高斋不较多。
至成都有作二首
作者：赵抃
朝代：宋

四十年间利禄身，平生疏拙任天真。惭无治迹留青社，喜奉恩华觐紫宸。去国早逢关右雪，下车还入剑南春。为怜锦里风光好，不倦从来作主人。西指梁岷路屈盘，犹能矍铄据征鞍。大庭临遣皇恩重，还俗传闻睿诏宽。峰耸云妆银世界，江深春动锦波澜。遨头老矣民知否，莫作风流太守看。
至成都有作二首·其一
作者：赵抃
朝代：宋

四十年间利禄身，平生疏拙任天真。惭无治迹留青社，喜奉恩华觐紫宸。去国早逢关右雪，下车还入剑南春。为怜锦里风光好，不倦从来作主人。
至成都有作二首·其一
作者：赵抃
朝代：宋

四十年间利禄身，平生踈拙任天真。
惭无治迹留青社，喜奉恩华觐紫宸。
去国早逢关右雪，下车还人剑南春。
为怜锦里风光好，不倦从来作主人。
至成都有作二首·其二
作者：赵抃
朝代：宋

西指梁岷路屈盘，犹能矍铄据征鞍。
大庭临遣皇恩重，还俗传闻睿诏宽。
峯耸云粧银世界，江深春动锦波澜。
遨头老矣民知否，莫作风流太守看。
至成都有作二首·其二
作者：赵抃
朝代：宋

西指梁岷路屈盘，犹能矍铄据征鞍。大庭临遣皇恩重，还俗传闻睿诏宽。峰耸云妆银世界，江深春动锦波澜。遨头老矣民知否，莫作风流太守看。
致仕后立春偶成
作者：赵抃
朝代：宋
体裁：七言绝句

四纪荣涂愧滥巾，圣恩从请幸全身。高斋静有无穷乐，又报元丰第四春。
致政都官宋兄言归旧隐赠行
作者：赵抃
朝代：宋
体裁：五言律诗

休官镇浮俗，眉寿冠同年。恬养八十岁，苦吟三百篇。乘秋迓杖屦，终日隐林泉。我羡归欤乐，高踪不可肩。
舟过何若谷郊居
作者：赵抃
朝代：宋
体裁：七言绝句

峡口寒流如箭急，滩头轻棹若云奔。玉峰楼锁人归去，回首斜阳一黯魂。
芳草
作者：赵抃
朝代：宋
体裁：五言律诗

翠密驯文雉，丛深隐画轮。离披金谷晓，寂寞茂陵春。古渡班荆客，长堤走马人。芊芊似袍绿，一雨一番新。
荣諲学士按部未还因寄
作者：赵抃
朝代：宋

欲见遐陬尽乐康，沈黎回即按嘉阳。寻山举屐三峨峻，度岭驱车九折长。坞柏正宜寒后悦，驿梅多向腊前芳。锦川遨乐春期近，早著鞭来入醉乡。
荣諲学士按部未还因寄
作者：赵抃
朝代：宋

欲见遐陬尽乐康，沈黎回即按嘉阳。
寻山举屐三峨峻，度岭驱车九折长。
坞栢正宜寒后悦，驿梅多向腊前芳。
锦川遨乐春期近，早着鞭来入醉乡。
虔州即事
作者：赵抃
朝代：宋

君恩山重若为酬，补郡都忘乐与忧。惶恐滩长从险绝，郁孤台迥足观游。赣川在昔名难治，铃閤于今幸少休。人谓阔疏予自喜，远民安堵更何求。
虔州即事
作者：赵抃
朝代：宋

君恩山重若为酬，补郡都忘乐与忧。
惶恐滩长从险绝，鬰孤台迥足观游。
赣川在昔名难治，铃閤于今幸少休。
人谓阔疎予自喜，远民安堵更何求。
蜀倅杨瑜邀罨画池
作者：赵抃
朝代：宋

占胜芳菲地，标名罨画池。水光菱在鉴，岸色锦舒帷。风碎花千动，烟团柳四垂。巧才吟不尽，精笔写徒为。照影摇歌榭，分香上酒卮。主人邀客赏，和气与春期。
蜀倅杨瑜邀罨画池
作者：赵抃
朝代：宋

占胜芳菲地，标名罨画池。
水光菱在鑑，岸色锦舒帷。
风碎花千动，烟团柳四垂。
巧才吟不尽，精笔写徒为。
照影摇歌榭，分香上酒巵。
主人邀客赏，和气与春期。
行甫索颂卷
作者：赵抃
朝代：宋
体裁：七言绝句

空生老病已忘言，何处如今有偈篇。要会从来无一字，溪边杨柳密笼烟。
西湖吴中允坟生芝草
作者：赵抃
朝代：宋
体裁：五言律诗

中允寿龄尊，人亡德尚存。无根彼芝草，为瑞此松坟。往行称乡井，遗荣付子孙。灵苗岂虚设，所应在高门。
观宝林院塔偶成
作者：赵抃
朝代：宋

宝山新塔冠山形，心匠经营不日成。突兀插天三百尺，庄严容佛一千名。下临泉窦灵鳗蛰，上拂云端过雁惊。入境行人十馀里，指浮图认越王城。
观宝林院塔偶成
作者：赵抃
朝代：宋

宝山新塔冠山形，心匠经营不日成。
突兀插天三百尺，庄严容佛一千名。
下临泉窦灵鳗蛰，上拂云端过鴈惊。
入境行人十余里，指浮图认越王城。
观海
作者：赵抃
朝代：宋
体裁：七言绝句

巨海澄澜波自平，停车冉冉看潮生。岂同八月吴江会，共骇潮头万鼓鸣。
观潮因寄五弟拊生日
作者：赵抃
朝代：宋
体裁：七言绝句

祝弟生辰不惮遥，元丰六稔庆三朝。源源祺寿来无尽，一似钱江两信潮。
观老僧会才画像
作者：赵抃
朝代：宋
体裁：七言绝句

白鹤丛林古梵宫，壁间留像见真风。忆师去岁雷峰别，只似南柯一梦中。
观音岩
作者：赵抃
朝代：宋
体裁：七言绝句

石龙一滴水涓涓，大士岩溪峭壁间。我道音闻无不是，何须曾入宝陀山。
览先祖太傅留题国清寺继和
作者：赵抃
朝代：宋

得谢殊狂客，无言愧净名。心观潭月白，梵听海潮声。晓色开华顶，秋晖照赤城。公诗播人口，冰玉未为清。
览先祖太傅留题国清寺继和
作者：赵抃
朝代：宋

得谢殊狂客，无言愧浄名。
心观潭月白，梵听海潮声。
晓色开华顶，秋晖照赤城。
公诗播人口，冰玉未为清。
觉林寺
作者：赵抃
朝代：宋

古寺无碑刻，僧云不记年。
自余安所问，惟是爱林泉。
觉林寺
作者：赵抃
朝代：宋

古寺无碑刻，僧云不记年。自馀安所问，惟是爱林泉。
言怀
作者：赵抃
朝代：宋
体裁：七言绝句

前日桐江今赣川，谏官得郡愧非贤。东吴乡便君恩厚，理棹重来始四年。
言怀寄三兄
作者：赵抃
朝代：宋
体裁：五言律诗

沿牒非吾土，逢春忆故园。于今佐犀帐，经岁别鸰原。讼简仍开卷，时平且属鞬。江乡去千里，凝睇一销魂。
访何若谷
作者：赵抃
朝代：宋

君爱仙源厌尘俗，高楼对起栏干曲。
朝霞灼灼浮晴晖，二十四峯照羣玉。
楼下长江烟水绿，楼前有濑归艎促。
主人借问何时还，回首峥嵘看不足。
访何若谷
作者：赵抃
朝代：宋

君爱仙源厌尘俗，高楼对起栏干曲。朝霞灼灼浮晴晖，二十四峰照群玉。楼下长江烟水绿，楼前有濑归艎促。主人借问何时还，回首峥嵘看不足。
谒广慈大师诗颂
作者：赵抃
朝代：宋

乞得乡州乐矣哉，雪峰安静此徘徊。浙江莫谓音书隔，一日潮声两度来。大空西山小空东，侍者神通未知穷。庵来不言还作么，数珠提起□裴公。
谒广慈大师诗颂·其一
作者：赵抃
朝代：宋
体裁：七言绝句

乞得乡州乐矣哉，雪峰安静此徘徊。浙江莫谓音书隔，一日潮声两度来。
谒广慈大师诗颂·其二
作者：赵抃
朝代：宋
体裁：七言绝句

大空西山小空东，侍者神通未知穷。庵来不言还作么，数珠提起□裴公。
谒水心院讲僧继忠
作者：赵抃
朝代：宋

烟波周匝望中赊，乘兴驱车一径斜。谁识上人修證地，水晶宫里法王家。
谒水心院讲僧继忠
作者：赵抃
朝代：宋

烟波周匝望中赊，乘兴驱车一径斜。
谁识上人修证地，水晶宫裏法王家。
谒青城山
作者：赵抃
朝代：宋
体裁：七言律诗

背琴肩酒上青城，云为开收月为明。观宿有诗招主簿，庐空无分遇先生。墙留古画仙姿活，石载奇文俗眼惊。却念吾乡山亦好，二年孤负烂柯行。
谢周源职方惠诗
作者：赵抃
朝代：宋

岭上寒梅冒腊开，故人千里意徘徊。
佳篇赠我惭无报，明月珠投暗裏来。
谢周源职方惠诗
作者：赵抃
朝代：宋

岭上寒梅冒腊开，故人千里意徘徊。佳篇赠我惭无报，明月珠投暗里来。
谢天彭浄慧大师见访
作者：赵抃
朝代：宋
体裁：七言绝句

庵岩归隐绝纤埃，内外中间安在哉。正似无心云一片，等閒随雨出山来。
谢张遨先生惠诗
作者：赵抃
朝代：宋
体裁：七言绝句

怀想仙风甚渴饥，岷山潜德世谁知。愚今幸有真消息，先得曹溪五首诗。
谢曾鲁公惠维摩居士真
作者：赵抃
朝代：宋
体裁：古风

问答众口徒纷纷，争入菩萨不二门。金毛狮子不敢吼，不嘿不见维摩尊。维摩之尊无异相，潞州传出毗耶像。相公村与知非子，挂向壁间看榜样。
谢梁准处士惠琴
作者：赵抃
朝代：宋

高怀宜与正声通，妙绝孙枝三尺桐。
开匣为公鸣一弄，熏风中有故人风。
谢梁准处士惠琴
作者：赵抃
朝代：宋

高怀宜与正声通，妙绝孙枝三尺桐。开匣为公鸣一弄，薰风中有故人风。
谢蜀倅卢夏郎中惠诗
作者：赵抃
朝代：宋
体裁：七言绝句

三十三年同榜中，始来全蜀见诗翁。文高格老人知否，为见元和远祖风。
谢赐飞白御书晏羣玉殿
作者：赵抃
朝代：宋

朝野欢和际，君臣恺乐时。
圣谟天地久，睿藻日星垂。
内閤羣编启，灵函众宝披。
光华颁帝翰，密勿宠官师。
雨露神毫洒，风云上意绥。
翱翔转鸾凤，夭矫奋龙螭。
侍宴聆清问，衔杯拱睟仪。
御香蒙领袖，和气入肝脾。
言念宸恩重，曾非贱士遗。
天颜瞻咫尺，臣职愧箴规。
补阙难言衮，倾心窃比葵。
养贤兼养正，所愿易求颐。
谢赐飞白御书晏群玉殿
作者：赵抃
朝代：宋

朝野欢和际，君臣恺乐时。圣谟天地久，睿藻日星垂。内閤群编启，灵函众宝披。光华颁帝翰，密勿宠官师。雨露神毫洒，风云上意绥。翱翔转鸾凤，夭矫奋龙螭。侍宴聆清问，衔杯拱睟仪。御香蒙领袖，和气入肝脾。言念宸恩重，曾非贱士遗。天颜瞻咫尺，臣职愧箴规。补阙难言衮，倾心窃比葵。养贤兼养正，所愿易求颐。
赏春亭
作者：赵抃
朝代：宋

滂葩浩艳满亭隈，当度芳樽醉看来。始信春恩不私物，乱山穷处亦花开。
赏春亭
作者：赵抃
朝代：宋

滂葩浩艷满亭隈，当度芳樽醉看来。
始信春恩不私物，乱山穷处亦花开。
赠东川曹道人
作者：赵抃
朝代：宋
体裁：七言律诗

养生非谓独存神，功行须令日日新。高睨鹏抟风万里，静怜龟息寿千春。物无凝滞心无积，名已逍遥道已醇。命不在天须力信，世间多少未知人。
赠五岳观王道士二首
作者：赵抃
朝代：宋

解蜀归吴十月行，出门无计别青城。凭师为上希夷殿，稽首烧香道姓名。道士修真心地乐，域自逍遥乡寂寞。世间名利任纷纷，一弄清琴一炉药。
赠五岳观王道士二首·其一
作者：赵抃
朝代：宋
体裁：七言绝句

解蜀归吴十月行，出门无计别青城。凭师为上希夷殿，稽首烧香道姓名。
赠五岳观王道士二首·其二
作者：赵抃
朝代：宋
体裁：七言绝句

道士修真心地乐，域自逍遥乡寂寞。世间名利任纷纷，一弄清琴一炉药。
赠冲妙李先生
作者：赵抃
朝代：宋

老君作经五千言，勤行大笑亡与存。先生有诗七百首，诏书三度来天门。年登八十齿发壮，骨轻步武如云奔。一琴一樽一炉药，人间日月从朝昏。
赠冲妙李先生
作者：赵抃
朝代：宋

老君作经五千言，勤行大笑亡与存。
先生有诗七百首，诏书三度来天门。
年登八十齿髮壮，骨轻步武如云奔。
一琴一樽一炉药，人间日月从朝昏。
赠别周元忠秀才
作者：赵抃
朝代：宋
体裁：七言律诗

吾里推高节行孤，诸生师帐是规模。穷经不治五亩宅，教子已为千里驹。暂出林泉飞两桨，且陪风月赏西湖。了知富贵傥来物，谁向浮云问有无。
赠前人酒
作者：赵抃
朝代：宋

器洁泉香忻得醉，慇勤分与洞中人。知君一饮无穷乐，和气三田长似春。
赠前人酒
作者：赵抃
朝代：宋

器洁泉香忻得醉，慇懃分与洞中人。
知君一饮无穷乐，和气三田长似春。
赠吉安院主
作者：赵抃
朝代：宋

学佛之徒众，难能是向文。唯师独奇尚，于我故慇勤。诗遇知音诵，琴防俗子闻。虚亭对明月，长许到宵分。
赠吉安院主
作者：赵抃
朝代：宋

学佛之徒众，难能是向文。
唯师独奇尚，于我故慇懃。
诗遇知音诵，琴防俗子闻。
虚亭对明月，长许到宵分。
赠濮阳高蒙处士
作者：赵抃
朝代：宋
体裁：七言绝句

事了还家不记年，三茅俦侣尽真仙。恰如少华希夷子，十度花残一觉眠。
赠狄节推
作者：赵抃
朝代：宋
体裁：七言律诗

唐嗣几危国步艰，梁公忠力世难攀。不辞鼎镬君臣际，为正朝廷子母间。今见裔孙仍白首，去从幕府绾青纶。旌贤有后十二代，转觉勋名重泰山。
赠玉局李垂应太师
作者：赵抃
朝代：宋
体裁：七言律诗

坐观山水地幽清，恬淡冲虚乐性情。迹混光尘宗老氏，术通仙俗似君平。欣逢真侣论根本，耻向权门叩利名。济世金丹得传授，先生高隐在青城。
赠琴台僧正
作者：赵抃
朝代：宋

寺古傍郊坰，门无车马声。我来闻众妙，人少到师清。锦水金波静，银蟾一指明。幽琴徐发响，真不负台名。
赠琴台僧正
作者：赵抃
朝代：宋

寺古傍郊垧，门无车马声。
我来闻众妙，人少到师清。
锦水金波静，银蟾一指明。
幽琴徐发响，真不负台名。
赠禅僧二首
作者：赵抃
朝代：宋

云意乘秋任往还，泉音终日自潺潺。师心正与云泉契，不称城居祗称山。瀫水曹溪一滴通，烂柯元是妙高峰。子湖有犬无人会，我欲凭诗寄老踪。
赠禅僧二首·其一
作者：赵抃
朝代：宋
体裁：七言绝句

云意乘秋任往还，泉音终日自潺潺。师心正与云泉契，不称城居祗称山。
赠禅僧二首·其二
作者：赵抃
朝代：宋

瀫水曹溪一滴通，烂柯元是妙高峯。
子湖有犬无人会，我欲凭诗寄老踪。
赠禅僧二首·其二
作者：赵抃
朝代：宋

瀫水曹溪一滴通，烂柯元是妙高峰。子湖有犬无人会，我欲凭诗寄老踪。
赠蔡山王处士
作者：赵抃
朝代：宋

蔡山深处隐林泉，远离尘纷仅十年。已得琴中平淡意，有弦终日似无弦。
赠蔡山王处士
作者：赵抃
朝代：宋

蔡山深处隐林泉，远离尘纷仅十年。
已得琴中平淡意，有絃终日似无絃。
赠讲僧遇清
作者：赵抃
朝代：宋

松桧成阴夹径寒，喧卑无路得相关。因嗟势利方为市，故掩庵扉独占山。薄俗性随红叶变，上人心与白云閒。慇勤约我休官后，深筑邻斋数往还。
赠讲僧遇清
作者：赵抃
朝代：宋

松桧成阴夹径寒，喧卑无路得相关。
因嗟势利方为市，故掩庵扉独占山。
薄俗性随红叶变，上人心与白云閒。
慇懃约我休官后，深筑隣斋数往还。
赠诗僧
作者：赵抃
朝代：宋
体裁：七言绝句

恋胜穷幽彼上人，平生潇洒乐天真。松间竹下成何事，坐讽行吟老更新。
赠郑赓高士
作者：赵抃
朝代：宋
体裁：五言律诗

易有幽人象，天垂处士星。知音辞相府，归养为亲庭。閒和碧云句，深穷白首经。惟贤二千石，优顾眼尤青。
赠阳安徐迈表兄屯田
作者：赵抃
朝代：宋

少时所学苦，食檗日自强。壮岁从宦清，饮冰中刚肠。阳安百里地，邈在天一方。惠政不鞭朴，斯民乐耕桑。念予昨守赣，与兄会家乡。兄今岁已满，余遽提蜀疆。一朝此邂逅，五载忘参商。且勿语离索，易老惊鬓霜。且勿较通塞，放怀把酒觞。上方圣政新，求贤坐明堂。兄道足施设，兄志弥颉颃。喜予外祖门，从此生辉光。
赠阳安徐迈表兄屯田
作者：赵抃
朝代：宋

少时所学苦，食蘗日自强。
壮岁从宦清，饮冰中刚肠。
阳安百里地，邈在天一方。
惠政不鞭朴，斯民乐耕桑。
念予昨守赣，与兄会家乡。
兄今岁已满，余遽提蜀疆。
一朝此邂逅，五载忘参商。
且勿语离索，易老惊鬓霜。
且勿较通塞，放怀把酒觞。
上方圣政新，求贤坐明堂。
兄道足施设，兄志弥颉颃。
喜予外祖门，从此生辉光。
越州讲僧智月见访
作者：赵抃
朝代：宋
体裁：七言绝句

不惮风霜道阻修，一瓶一钵少迟留。稽山未可轻归去，浮石精蓝况旧游。
辛巳青州翫月有怀
作者：赵抃
朝代：宋
体裁：七言绝句

中秋去岁中和宴，表海今宵北海罍。天上无私是明月，隔淮千里照人来。
辛酉岁旦偶成
作者：赵抃
朝代：宋

一夕寅隅斗转魁，三阳和气入春台。鉴中华发浑霜雪，七十四从头上来。
辛酉岁旦偶成
作者：赵抃
朝代：宋

一夕寅隅斗转魁，三阳和气入春台。
鑑中华髮浑霜雪，七十四从头上来。
过严陵呈前人
作者：赵抃
朝代：宋

使棹穿溪弥屈曲，溪鸥随棹更徘徊。地经严隐翻高尚，应转心轻在柏台。
过严陵呈前人
作者：赵抃
朝代：宋

使棹穿溪弥屈曲，溪鸥随棹更徘徊。
地经严隐翻高尚，应转心轻在栢台。
过云安军下岩僧舍
作者：赵抃
朝代：宋
体裁：五言绝句

幽寺倚岩阿，云扉掩薜萝。老僧中燕息，谁问世风波。
过公安
作者：赵抃
朝代：宋

刘郎浦上公安渡，我过高吟老杜诗。
烟浪几重江几曲，筭应风物似当时。
过公安
作者：赵抃
朝代：宋

刘郎浦上公安渡，我过高吟老杜诗。烟浪几重江几曲，算应风物似当时。
过台州登巾子晚游东湖
作者：赵抃
朝代：宋
体裁：七言绝句

巾顶广轩逢杪秋，万家云屋接丹丘。主人欲尽行人乐，更向东吴共泛舟。
过天姥岭示男㞦
作者：赵抃
朝代：宋
体裁：七言绝句

吾子沿江千里来，我车不惮陟崔嵬。永嘉贰政年方壮，未用斑衣学老莱。
过婺示施耕县丞
作者：赵抃
朝代：宋
体裁：七言绝句

子诗赠我离杭日，劝使东来作主人。再得湖山老休去，而今始是自由身。
过子陵故祠
作者：赵抃
朝代：宋
体裁：七言律诗

帝念先生素所亲，殊恩终不顾丝纶。图勋耻预凌烟像，辞贵甘为掷钓人。云水孤高教适意，俗风奔竞使还淳。如今丘壑无遗士，天子思贤号圣神。
过岭回寄张景通先生示邑下同人
作者：赵抃
朝代：宋
体裁：七言律诗

二年官役愧能名，贤得斯人幸合并。几度孝廉交郡辟，一生文行出乡评。君庐皂水江头远，我马青泥岭顶行。西首胡为书以赠，欲持同邑寄诸生。
过左绵偶成
作者：赵抃
朝代：宋

东南再守二年间，徙蜀何须问险艰。
入觐已违龙尾道，出麾还过鹿头关。
与民共约三春乐，顾我都忘两鬓斑。
岁满乞骸何处好，仙棊一局烂柯山。
过左绵偶成
作者：赵抃
朝代：宋

东南再守二年间，徙蜀何须问险艰。入觐已违龙尾道，出麾还过鹿头关。与民共约三春乐，顾我都忘两鬓斑。岁满乞骸何处好，仙棋一局烂柯山。
过濠州呈前人
作者：赵抃
朝代：宋

朝离石涧寺，暮泊香山夹。扬帆复顺流，快若两翼插。濠洲旧风物，愚昔此承乏。重上庄生台，如梦觉一霎。
过濠州呈前人
作者：赵抃
朝代：宋

朝离石涧寺，暮泊香山夹。
扬帆復顺流，快若两翼插。
濠洲旧风物，愚昔此承乏。
重上庄生台，如梦觉一霎。
过胡元宾林亭
作者：赵抃
朝代：宋
体裁：古风

我尝轻归辕，一息快心目。亭桥跨幽涧，庑砌森怪竹。榜句多老词，襟风不韵俗。开卷味加永，照泉清可掬。先秋固爽垲，大夏失烦燠。乐哉于道外，视此乐岂足。
过鄱阳湖先寄洪守唐介待制
作者：赵抃
朝代：宋

上冢家留荣且哀，赣民应怪苦徘徊。鄱阳湖共天同阔，不惜乘风破浪来。内阁朝廷号正臣，朅来江外拥朱轮。危樯西喜洪都近，谏省当时旧主人。
过鄱阳湖先寄洪守唐介待制·其一
作者：赵抃
朝代：宋
体裁：七言绝句

上冢家留荣且哀，赣民应怪苦徘徊。鄱阳湖共天同阔，不惜乘风破浪来。
过鄱阳湖先寄洪守唐介待制·其二
作者：赵抃
朝代：宋
体裁：七言绝句

内阁朝廷号正臣，朅来江外拥朱轮。危樯西喜洪都近，谏省当时旧主人。
过鑑湖
作者：赵抃
朝代：宋
体裁：七言绝句

阁下平湖湖外山，阴晴气象日千般。主人便是神仙侣，莫作寻常太守看。
过铁山铺寄交代吴龙图
作者：赵抃
朝代：宋

暂留山驿又晨兴，西望旌麾想旧朋。三院华簪曾对直，两川兵印复交承。年光头鬓华如雪，世态心情冷似冰。境上凭诗驰远意，青泥寒晓入云登。
过铁山铺寄交代吴龙图
作者：赵抃
朝代：宋

暂留山驿又晨兴，西望旌麾想旧朋。
三院华簪曾对直，两川兵印復交承。
年光头鬓华如雪，世态心情冷似冰。
境上凭诗驰远意，青泥寒晓入云登。
过青泥岭
作者：赵抃
朝代：宋

老杜休夸蜀道难，我闻天险不同山。
青泥岭上青云路，二十年来七往还。
过青泥岭
作者：赵抃
朝代：宋

老杜休誇蜀道难，我闻天险不同山。青泥岭上青云路，二十年来七往还。
运使王举元兵部因谈道惠诗次韵
作者：赵抃
朝代：宋
体裁：七言律诗

初穷文字作阶缘，若得嘉鱼即弃筌。堪笑蚊蝇惊八月，岂知龟鹤寿千年。无心是处非关境，有命由来不在天。自古君臣悉功行，不然终未到神仙。
述怀
作者：赵抃
朝代：宋
体裁：七言律诗

三十年前一布衣，烂柯山下骤鸣飞。梦刀蜀国青天上，衣锦杭州白昼归。曾预机衡蒙帝眷，自同葵藿向晨晖。东斋事少愚知幸，终日平岚面翠微。
退居十咏 其九 负郭田
作者：赵抃
朝代：宋

累岁辞荣得帝俞，老来天幸更谁如。腰间已解黄金印，归有田耕二顷馀。
退居十咏 其五 竹轩
作者：赵抃
朝代：宋

暑威何处称疏慵，百本修篁小槛东。时遣清风送消息，此君都在不言中。
退居十咏 其六 柳轩
作者：赵抃
朝代：宋

动入和风静惹烟，翠条疏处露池莲。林中尽是能吟物，春有黄鹂夏有蝉。
退居十咏·双松
作者：赵抃
朝代：宋
体裁：七言绝句

少时亲手植双松，昼爱层阴夜听风。今日岁寒踰五纪，也应心似主人翁。
退居十咏·归欤亭
作者：赵抃
朝代：宋
体裁：七言绝句

密径修筠郊外居，小亭随意榜归欤。等閒早暮携筇到，池沼东头是旧庐。
退居十咏·放鱼
作者：赵抃
朝代：宋
体裁：七言绝句

鱼不能言似可哀，竭池千数竞徘徊。瀫江深处呼僮放，羡尔优游得所哉。
退居十咏·望南山
作者：赵抃
朝代：宋
体裁：七言绝句

乌巨东西气候秋，子湖冈陇暮云浮。欲观古佛丛林地，只用凭栏一举头。
退居十咏·柳轩
作者：赵抃
朝代：宋

动入和风静惹烟，翠条踈处露池莲。
林中尽是能吟物，春有黄鹂夏有蝉。
退居十咏·水月阁
作者：赵抃
朝代：宋
体裁：七言绝句

池阁孤清瞰碧流，太虚怀抱物华秋。圆蟾默有中宵约，几点閒云为我收。
退居十咏·濯缨亭
作者：赵抃
朝代：宋
体裁：七言绝句

亭上秋登远目明，灈缨诚不是虚名。晴波一片如铺练，浮石江心彻底清。
退居十咏·竹轩
作者：赵抃
朝代：宋

暑威何处称疎慵，百本修篁小槛东。
时遣清风送消息，此君都在不言中。
退居十咏·负郭田
作者：赵抃
朝代：宋

累岁辞荣得帝俞，老来天幸更谁如。
腰间已解黄金印，归有田耕二顷余。
退居十咏·高斋
作者：赵抃
朝代：宋
体裁：七言绝句

轩外长溪溪外山，捲帘空旷水云间。高斋有问如何乐，清夜安眠白昼閒。
退居十咏·高斋
作者：赵抃
朝代：宋

轩外长溪溪外山，捲帘空旷水云间。高斋有问如何乐，清夜安眠白昼閒。池阁孤清瞰碧流，太虚怀抱物华秋。圆蟾默有中宵约，几点閒云为我收。鱼不能言似可哀，竭池千数竞徘徊。瀫江深处呼僮放，羡尔优游得所哉。少时亲手植双松，昼爱层阴夜听风。今日岁寒踰五纪，也应心似主人翁。暑威何处称疏慵，百本修篁小槛东。时遣清风送消息，此君都在不言中。动入和风静惹烟，翠条疏处露池莲。林中尽是能吟物，春有黄鹂夏有蝉。密径修筠郊外居，小亭随意榜归欤。等閒早暮携筇到，池沼东头是旧庐。亭上秋登远目明，灈缨诚不是虚名。晴波一片如铺练，浮石江心彻底清。累岁辞荣得帝俞，老来天幸更谁如。腰间已解黄金印，归有田耕二顷馀。乌巨东西气候秋，子湖冈陇暮云浮。欲观古佛丛林地，只用凭栏一举头。
送二十三侄岯还衢赴举
作者：赵抃
朝代：宋
体裁：七言绝句

行美文精即擅场，不论京国与江乡。乡人若问吾归计，已叩天阍第九章。
送五弟得替赴阙
作者：赵抃
朝代：宋
体裁：七言绝句

三载神泉绩大成，交章使者荐能名。朝廷方且求人切，未可图閒学老兄。
送交代杨推官
作者：赵抃
朝代：宋
体裁：七言律诗

三载从军绩用成，代还京阙黯离情。亭长且作班荆饮，江迥愁闻唱棹声。前席去当回帝问，初筵今已号宾荣。交承参袂宜敦好，莫惜殷勤重报琼。
送任浩朝散赴鄱阳景德镇
作者：赵抃
朝代：宋
体裁：七言律诗

十年留滞尚为郎，乐道无愁解到肠。去路溪山排古嶂，满囊金玉贮新章。休论富贵可求事，况得神仙不死方。官罢钱塘好归矣，濯缨清自有沧浪。
送何孟侯先生之平原
作者：赵抃
朝代：宋
体裁：七言律诗

束书携剑出西州，恩旧相欢事远游。架上昔曾穷圣卷，幄中今好赞宾筹。也知贤帅须青眼，应念慈闱已白头。到日欲凭归信杳，寒鸿成阵叫清秋。
送余宗道主簿赴官
作者：赵抃
朝代：宋
体裁：七言绝句

枳鸾新命去逢春，士论许为忠孝人。白首慈亲七十八，安居荣侍入西秦。
送余林二生赴举
作者：赵抃
朝代：宋
体裁：五言律诗

并游攀逸轨，两喜擅佳声。鹄志一千里，鹏图九万程。青云今共上，白水旧齐盟。圣主君堪羡，连镳去策名。
送僧得赐经还永嘉
作者：赵抃
朝代：宋
体裁：七言绝句

志愿未如终未回，十年京洛走风埃。珍函宝藏五千轴，一日降从天上来。
送六弟随子之官毗陵
作者：赵抃
朝代：宋

雁序暂分飞，毗陵动所思。廉能真有子，清白素闻诗。船泛西州远，山寻北荡奇。明春复归会，还是隔年期。
送六弟随子之官毗陵
作者：赵抃
朝代：宋

鴈序暂分飞，毗陵动所思。
廉能真有子，清白素闻诗。
船泛西州远，山寻北荡奇。
明春復归会，还是隔年期。
送兴国令徐师回殿丞
作者：赵抃
朝代：宋
体裁：五言律诗

报政方山下，分携赣水滨。人蒙百里惠，花见四年春。亲志乐戏綵，家声高缙绅。还期逢庆节，慈宴拱严宸。
送刘昭寺丞游河南
作者：赵抃
朝代：宋
体裁：七言绝句

云水无心是处同，洛阳花发正春风。路逢达道人休问，熊耳山开少室空。
送别张宪唐民
作者：赵抃
朝代：宋
体裁：七言律诗

三年持节按刑章，岂弟其谁不叹降。才者设施功第一，使乎光彩竟无双。宣风蜀右成新法，易拜秦东得旧邦。欲识远人留恋意，陇泉幽咽下巴江。
送前人赴阙
作者：赵抃
朝代：宋
体裁：五言律诗

正性归忠谊，名谈见本原。中丞有贤子，宣圣得真孙。解职留民惠，还朝拜主恩。东方要安堵，一为上前论。
送前人过乡还朝
作者：赵抃
朝代：宋

景佑贤科昔共登，长沙宾佐復交承。
三千里外今同郡，二十年前旧得朋。
赣水帆樯惊远别，玉峯栏槛到先凭。
朝廷正是求材日，欲恋仙乡算未能。
送前人过乡还朝
作者：赵抃
朝代：宋

景祐贤科昔共登，长沙宾佐复交承。三千里外今同郡，二十年前旧得朋。赣水帆樯惊远别，玉峰栏槛到先凭。朝廷正是求材日，欲恋仙乡算未能。
送前人还都
作者：赵抃
朝代：宋
体裁：七言律诗

蜀道将输茂绩成，远人安靖岁丰盈。发施号令岷山峻，除去贪婪锦水清。一旦赐环来日下，九秋乘驿度云程。朝廷礼盛荣归好，亲见吾皇讲太平。
送十七侄嶙承事赴任贵溪
作者：赵抃
朝代：宋

百里嚣繁不易为，乘时今去是镃基。直令尔邑成良俗，况自吾家有吏师。却扇凉飙惊热夺，下车和气觉春熙。綵衣迎养双亲志，此乐人间更有谁。
送十七侄嶙承事赴任贵溪
作者：赵抃
朝代：宋

百里嚣繁不易为，乘时今去是镃基。
直令尔邑成良俗，况自吾家有吏师。
却扇凉飚惊热夺，下车和气觉春熙。
綵衣迎养双亲志，此乐人间更有谁。
送十二弟太博扬倅潭州
作者：赵抃
朝代：宋
体裁：七言律诗

我忆初筵湖外日，于今三十八年间。无缘再得游潭府，有梦还应到岳山。屈指春秋惊老大，满头霜雪欲归閒。之官莫惮长沙远，行业于人不愧颜。
送同年何推官
作者：赵抃
朝代：宋

浃恩颁汉检，沿牒别熊川。免作徒劳叹，聊为从事贤。贮文囊制锦，赞画幕依莲。志尚心非石，标仪骨是仙。赠言惊去矣，携手觉凄然。远目浑疑断，离肠已似煎。马嘶枫叶道，人醉菊花天。到日成优绩，宸纶伫九迁。
送同年何推官
作者：赵抃
朝代：宋

浃恩颁汉检，沿牒别熊川。
免作徒劳嘆，聊为从事贤。
贮文囊制锦，赞画幕依莲。
志尚心非石，标仪骨是仙。
赠言惊去矣，携手觉凄然。
远目浑疑断，离肠已似煎。
马嘶枫叶道，人醉菊花天。
到日成优绩，宸纶伫九迁。
送吴柏节推赴阙
作者：赵抃
朝代：宋

简刑忧俗困，一境被恩私。清极人知劝，诚先吏不欺。席觞徒眷恋，岸菊渐离披。荐鹗有馀表，横飞去指期。
送吴栢节推赴阙
作者：赵抃
朝代：宋

简刑忧俗困，一境被恩私。
清极人知劝，诚先吏不欺。
席觞徒眷恋，岸菊渐离披。
荐鹗有余表，横飞去指期。
送周古尉武康
作者：赵抃
朝代：宋

少时来访武夷峯，学业优殊志气雄。
今我老归公始仕，神仙宫在水晶宫。
送周古尉武康
作者：赵抃
朝代：宋

少时来访武夷峰，学业优殊志气雄。今我老归公始仕，神仙宫在水晶宫。
送周颖之京师
作者：赵抃
朝代：宋

吾乡伯坚真丈夫，气刚色强言词疎。
胸中一物不使有，日储月敛唯诗书。
布裘落魄韦带缓，权门不肯低眉趋。
朋游累百谁尔汝，人皆不与争揶揄。
掩关啜菽苦意气，粪壤玉璧泥沙珠。
宣慈中山我孤处，昨日走介贻我书。
书云诏下吁俊乂，父兄命颕之京都。
古人求养志择禄，今而岂得逃驰驱。
肩书手剑出门去，哜咨肯復儿女如。
我闻此语涕交下，人皆欲养繄我无。
羡子之为与道合，劝子亟往无踟蹰。
明年得志拜堂上，岂非人子荣亲欤。
送周颖之京师
作者：赵抃
朝代：宋

吾乡伯坚真丈夫，气刚色强言词疏。胸中一物不使有，日储月敛唯诗书。布裘落魄韦带缓，权门不肯低眉趋。朋游累百谁尔汝，人皆不与争揶揄。掩关啜菽苦意气，粪壤玉璧泥沙珠。宣慈中山我孤处，昨日走介贻我书。书云诏下吁俊乂，父兄命颖之京都。古人求养志择禄，今而岂得逃驰驱。肩书手剑出门去，哜咨肯复儿女如。我闻此语涕交下，人皆欲养繄我无。羡子之为与道合，劝子亟往无踟蹰。明年得志拜堂上，岂非人子荣亲欤。
送姚源道郎中赴阙
作者：赵抃
朝代：宋

我念同僚遽解携，赠言如古漫成诗。二年别乘临岐日，八月登槎上汉时。莫阻十分斟酿蚁，不须三叹听歌骊。还朝宠数应非次，神圣方今大有为。
送姚源道郎中赴阙
作者：赵抃
朝代：宋

我念同僚遽解携，赠言如古漫成诗。
二年别乘临岐日，八月登槎上汉时。
莫阻十分斟酿蚁，不须三嘆听歌骊。
还朝宠数应非次，神圣方今大有为。
送崔度推官任满还长安
作者：赵抃
朝代：宋
体裁：七言律诗

三岁西州此效官，幕中无事有宾欢。瞻云预喜长安近，归骑还惊蜀道难。分袂天涯逢腊尽，入关时候正春寒。前途应念朋从意，回首秦亭一据鞍。
送左绵孙珪职方赴阙
作者：赵抃
朝代：宋
体裁：七言律诗

三年遗爱被西州，供帐民情岂易留。险道若天春气近，雄关如剑晓光浮。禁中曾上台僚荐，使者仍书郡课优。去矣青云岐路稳，不须回首越王楼。
送张唐英司理赴渝州
作者：赵抃
朝代：宋
体裁：七言律诗

不用咨嗟怆别离，听吾持酒祝公词。少年得第人谁似，纯孝于亲里共推。姓字已通丞相梦，才名须结圣君知。岳情要在平生允，容驷高门自有期。
送张唐英太博
作者：赵抃
朝代：宋
体裁：七言律诗

蜀卿荣耀跂光尘，忠孝兼全到古人。万乘累年闻奏牍，双亲同日拜恩纶。志侔鸾鹄风仪远，文得岷峨气象新。圣政于今急贤者，肯教留滞蜀江滨。
送张处士
作者：赵抃
朝代：宋
体裁：七言绝句

下峡孤舟快似飞，西江归去一天涯。乡人故眼知君否，功行如今无不为。
送张彭赴会稽丞
作者：赵抃
朝代：宋
体裁：七言绝句

扁舟行渡浙江滨，湖上风光已漏春。为报稽山民吏道，邑丞今是悟空人。
送张闻职方归江原
作者：赵抃
朝代：宋

未登七十早还乡，终日高吟酒满觞。
访我飘然又归去，万松庄裏引年堂。
送张闻职方归江原
作者：赵抃
朝代：宋

未登七十早还乡，终日高吟酒满觞。访我飘然又归去，万松庄里引年堂。
送昭文刘少卿移知南海
作者：赵抃
朝代：宋

世绪传英德，时才播令名。
锦裀终袭庆，桂籍旧升荣。
仕路登优绩，朝闺服俊声。
风猷着台阁，操尚冠簪缨。
坟衍方谋学，冰霜未底清。
分忧膺阃寄，颁教洽舆情。
会府资谋计，中闱念笃诚。
汉庭当继好，戎帐去修盟。
通币旋君节，飞刍拥使旌。
舟车勤转漕，仓廪庆丰盈。
廉士祈甄用，贪官愧窜惊。
凤书来辇毂，熊轼镇荆衡。
压境无喧讼，连畴近力耕。
腾谣闻五袴，行乐护千兵。
道路纤尘绝，人家协气生。
涣恩飞睿诏，华序拜名卿。
更直羣书府，于宣百粤城。
祖筵徒恋恋，仙舸重行行。
预想歌来暮，前期报政成。
上心方简注，元鼎伫和羹。
送昭文刘少卿移知南海
作者：赵抃
朝代：宋

世绪传英德，时才播令名。锦裀终袭庆，桂籍旧升荣。仕路登优绩，朝闺服俊声。风猷著台阁，操尚冠簪缨。坟衍方谋学，冰霜未底清。分忧膺阃寄，颁教洽舆情。会府资谋计，中闱念笃诚。汉庭当继好，戎帐去修盟。通币旋君节，飞刍拥使旌。舟车勤转漕，仓廪庆丰盈。廉士祈甄用，贪官愧窜惊。凤书来辇毂，熊轼镇荆衡。压境无喧讼，连畴近力耕。腾谣闻五裤，行乐护千兵。道路纤尘绝，人家协气生。涣恩飞睿诏，华序拜名卿。更直群书府，于宣百粤城。祖筵徒恋恋，仙舸重行行。预想歌来暮，前期报政成。上心方简注，元鼎伫和羹。
送曾交屯田赴阙
作者：赵抃
朝代：宋
体裁：五言律诗

治多祥气感，名可信书褒。诗有千篇富，才为两蜀豪。任诚时少与，敦义世推高。剑栈芳菲地，公行我亦劳。
送李运使学士赴阙十咏
作者：赵抃
朝代：宋

懿识本天资，长才继者谁。漕舟逾万计，实廪近千斯。入境喧舆颂，还乡结主知。上方思柄用，何惜告谋惟。下士无虚坐，摛文有话言。镇浮贤者业，袭庆相君门。在郡行车乐，瞻天被诏温。只应朝请日，三接涣宸恩。睿简从朝议，佥俞协帝畴。受釐延贾傅，给馈美酂侯。会府居功最，朝廷锡命优。思皇今在旦，归去赞宸猷。压境号民苏，连甍竞乐输。万桑丰岁计，一节赴朝趋。安稳舟无恙，雍容骑甚都。赠言聊纪盛，为颂愧非夫。传姻联世美，振玉擅家声。南楚聊均逸，东皋亦劝耕。察廉无遁物，刺举有能名。宣室今前席，宁庸羡贾生。早擅云间誉，尝登月里名。十轮门袭庆，万石世传荣。待继开宾閤，聊为拥使旌。绩成今第一，归作汉公卿。荆衡此驾轺，封郡去相辽。国廪矜流衍，农畴喜富饶。几时无协气，何处不欢谣。汉室通粮道，论功最后萧。南荣来汉诏，北阙近尧天。懿绩隆三岁，丰储备九年。威严多摘伏，荐籍几登贤。去去民思甚，销魂尽黯然。歌阕散雕筵，膺舟是谪仙。秦亭临断岸，楚水浸遥天。魏阙瞻湖上，长安指日边。綵旌随目远，一向立风前。供帐楚江滨，瞻言泪满巾。如何从事客，曾作受恩人。再顾沟中物，尤惭席上珍。异时调鼎鼐，应许与陶钧。
送李运使学士赴阙十咏·其一
作者：赵抃
朝代：宋
体裁：五言律诗

懿识本天资，长才继者谁。漕舟逾万计，实廪近千斯。入境喧舆颂，还乡结主知。上方思柄用，何惜告谋惟。
送李运使学士赴阙十咏·其七
作者：赵抃
朝代：宋

荆衡此驾轺，封郡去相辽。国廪矜流衍，农畴喜富饶。几时无协气，何处不欢谣。汉室通粮道，论功最后萧。
送李运使学士赴阙十咏·其七
作者：赵抃
朝代：宋

荆衡此驾轺，封郡去相辽。
国廪矜流衍，农畴喜富饶。
几时无协气，何处不讙谣。
汉室通粮道，论功最后萧。
送李运使学士赴阙十咏·其三
作者：赵抃
朝代：宋

睿简从朝议，佥俞协帝畴。受釐延贾傅，给馈美酂侯。会府居功最，朝廷锡命优。思皇今在旦，归去赞宸猷。
送李运使学士赴阙十咏·其三
作者：赵抃
朝代：宋

睿简从朝议，佥俞协帝畴。
受釐延贾傅，给馈美酇侯。
会府居功最，朝廷锡命优。
思皇今在旦，归去赞宸猷。
送李运使学士赴阙十咏·其九
作者：赵抃
朝代：宋

歌阕散雕筵，膺舟是谪仙。秦亭临断岸，楚水浸遥天。魏阙瞻湖上，长安指日边。綵旌随目远，一向立风前。
送李运使学士赴阙十咏·其九
作者：赵抃
朝代：宋

歌阕散雕筵，膺舟是谪仙。
秦亭临断岸，楚水浸遥天。
魏阙瞻湖上，长安指日边。
綵旍随目远，一向立风前。
送李运使学士赴阙十咏·其二
作者：赵抃
朝代：宋
体裁：五言律诗

下士无虚坐，摛文有话言。镇浮贤者业，袭庆相君门。在郡行车乐，瞻天被诏温。只应朝请日，三接涣宸恩。
送李运使学士赴阙十咏·其五
作者：赵抃
朝代：宋
体裁：五言律诗

传姻联世美，振玉擅家声。南楚聊均逸，东皋亦劝耕。察廉无遁物，刺举有能名。宣室今前席，宁庸羡贾生。
送李运使学士赴阙十咏·其八
作者：赵抃
朝代：宋
体裁：五言律诗

南荣来汉诏，北阙近尧天。懿绩隆三岁，丰储备九年。威严多摘伏，荐籍几登贤。去去民思甚，销魂尽黯然。
送李运使学士赴阙十咏·其六
作者：赵抃
朝代：宋

早擅云间誉，尝登月裏名。
十轮门袭庆，万石世传荣。
待继开宾閤，聊为拥使旌。
绩成今第一，归作汉公卿。
送李运使学士赴阙十咏·其六
作者：赵抃
朝代：宋

早擅云间誉，尝登月里名。十轮门袭庆，万石世传荣。待继开宾閤，聊为拥使旌。绩成今第一，归作汉公卿。
送李运使学士赴阙十咏·其十
作者：赵抃
朝代：宋
体裁：五言律诗

供帐楚江滨，瞻言泪满巾。如何从事客，曾作受恩人。再顾沟中物，尤惭席上珍。异时调鼎鼐，应许与陶钧。
送李运使学士赴阙十咏·其四
作者：赵抃
朝代：宋
体裁：五言律诗

压境号民苏，连甍竞乐输。万桑丰岁计，一节赴朝趋。安稳舟无恙，雍容骑甚都。赠言聊纪盛，为颂愧非夫。
送杨监簿南归
作者：赵抃
朝代：宋
体裁：七言绝句

数随乡荐始登科，清白门中所得多。伯氏文章天下望，家风元是老维摩。
送杭州道士钱自然
作者：赵抃
朝代：宋
体裁：七言绝句

帅王归觐息兵鋋，吴越蒙恩过百年。世赏至今轩冕盛，真孙宜作地行仙。
送毛宽任清流主簿
作者：赵抃
朝代：宋

轻舟离晓岸，凉气满秋空。鸾枳从官况，蟾宫继父风。荣涂终颉颃，清节愈磨砻。今我所期子，名当彻舜聪。
送毛宽任清流主簿
作者：赵抃
朝代：宋

轻舟离晓岸，凉气满秋空。
鸾枳从官况，蟾宫继父风。
荣涂终颉颃，清节愈磨礲。
今我所期子，名当彻舜聪。
送海印长老赴峨眉都僧正二首
作者：赵抃
朝代：宋

归根落叶舞秋风，入蜀分携瀫水东。欲别何烦示圆相，普贤今作主人翁。片云无著又西还，过尽秦山上蜀山。我独为师欢喜处，一程程入旧乡关。
送海印长老赴峨眉都僧正二首·其一
作者：赵抃
朝代：宋
体裁：七言绝句

归根落叶舞秋风，入蜀分携瀫水东。欲别何烦示圆相，普贤今作主人翁。
送海印长老赴峨眉都僧正二首·其二
作者：赵抃
朝代：宋

片云无着又西还，过尽秦山上蜀山。
我独为师懽喜处，一程程入旧乡关。
送海印长老赴峨眉都僧正二首·其二
作者：赵抃
朝代：宋

片云无著又西还，过尽秦山上蜀山。我独为师欢喜处，一程程入旧乡关。
送王九皋道人游杭州
作者：赵抃
朝代：宋
体裁：七言绝句

暂分仙袂下罗浮，又作钱塘佛国游。欲识先生踪迹否，江胡无碍一扁舟。
送石秘校
作者：赵抃
朝代：宋
体裁：五言律诗

击汰泛轻艎，离怀莫共伤。去投方朔牍，归曳老莱裳。在昔名尤重，于今道已光。此行有新集，一一锦裁囊。
送禅师广教赴衢南禅
作者：赵抃
朝代：宋

到日参徒耳目新，桃花一笑已中春。
吾今告老还家近，亦作柯峯自在人。
送禅师广教赴衢南禅
作者：赵抃
朝代：宋

到日参徒耳目新，桃花一笑已中春。吾今告老还家近，亦作柯峰自在人。
送程给事守越州
作者：赵抃
朝代：宋

千骑从君临照水，双旌复我守钱塘。当年已共攀蟾桂，今日休辞醉羽觞。行听龚黄歌治誉，好追元白递诗章。分符况与寻常异，彼此东西是故乡。
送程给事守越州
作者：赵抃
朝代：宋

千骑从君临照水，双旌復我守钱塘。
当年已共攀蟾桂，今日休辞醉羽觞。
行听龚黄歌治誉，好追元白递诗章。
分符况与寻常异，彼此东西是故乡。
送程给事过越不及口占以寄
作者：赵抃
朝代：宋
体裁：七言绝句

立马江头一黯销，晓光浮动十分潮。西陵送目仙舟去，铙鼓旌麾迤逦遥。
送穆舜宾承议致政还乡
作者：赵抃
朝代：宋

清修平日得无惭，学道勤行肯妄谈。轩冕諠哗公始悟，林泉潇洒我先谙。曾怜避弋云中雁，每念缠丝茧里蚕。画舫西归时节好，春山如黛水如蓝。
送穆舜宾承议致政还乡
作者：赵抃
朝代：宋

清修平日得无惭，学道勤行肯妄谈。
轩冕諠譁公始悟，林泉潇洒我先谙。
曾怜避弋云中鴈，每念缠丝茧裏蚕。
画舫西归时节好，春山如黛水如蓝。
送章岵少卿提举洞霄宫二首
作者：赵抃
朝代：宋

秘馆红尘外，瑶京白日边。樽中不空酒，琴面已无弦。晓上朝真阁，春耕负郭田。优游大自在，何处更神仙。使节忠罄勤，东南两见春。清宵多假寐，白发半忧民。金阙遥辞宠，琳宫去谒真。羡公谁最甚，我是欲归人。
送章岵少卿提举洞霄宫二首·其一
作者：赵抃
朝代：宋

秘馆红尘外，瑶京白日边。樽中不空酒，琴面已无弦。晓上朝真阁，春耕负郭田。优游大自在，何处更神仙。
送章岵少卿提举洞霄宫二首·其一
作者：赵抃
朝代：宋

秘馆红尘外，瑶京白日边。
樽中不空酒，琴面已无絃。
晓上朝真阁，春耕负郭田。
优游大自在，何处更神仙。
送章岵少卿提举洞霄宫二首·其二
作者：赵抃
朝代：宋

使节忠罄勤，东南两见春。清宵多假寐，白发半忧民。金阙遥辞宠，琳宫去谒真。羡公谁最甚，我是欲归人。
送章岵少卿提举洞霄宫二首·其二
作者：赵抃
朝代：宋

使节忠罄勤，东南两见春。
清宵多假寐，白髮半忧民。
金阙遥辞宠，琳宫去谒真。
羡公谁最甚，我是欲归人。
送苏宷刑部赴召
作者：赵抃
朝代：宋

有诏西来亟治装，古今威望重痴床。
不烦右蜀专飞輓，直为南台正纪纲。
豸角风霜秋肃肃，鹤形环佩晓锵锵。
忠贤得用朝廷美，礼法匡时事业光。
送苏采刑部赴召
作者：赵抃
朝代：宋

有诏西来亟治装，古今威望重痴床。不烦右蜀专飞挽，直为南台正纪纲。豸角风霜秋肃肃，鹤形环佩晓锵锵。忠贤得用朝廷美，礼法匡时事业光。
送茂守吴彦先郎中赴阙
作者：赵抃
朝代：宋

汶山为郡数逢春，被诏还都岁又新。
惠政久通蛮徼外，怆怀初去蜀江滨。
邛崃古未兼忠孝，宣室今非访鬼神。
制御羌夷知有术，上前章牍为开陈。
送茂守吴彦先郎中赴阙
作者：赵抃
朝代：宋

汶山为郡数逢春，被诏还都岁又新。惠政久通蛮徼外，怆怀初去蜀江滨。邛崃古未兼忠孝，宣室今非访鬼神。制禦羌夷知有术，上前章牍为开陈。
送范伯玉奉议赴阙
作者：赵抃
朝代：宋
体裁：七言律诗

富贵于身有重轻，平生忠鲠世知名。不须勇事归田计，况有常推报国诚。通籍官联分帝念，庆门恩赏作亲荣。一帆西上瞻天去，九月霜风壮客程。
送范宪百禄赴阙
作者：赵抃
朝代：宋
体裁：五言律诗

泥书下紫宸，公议协朝绅。真主正图治，谏官今得人。从容陪国论，憔悴恤天民。大对如晁董，公尝素所陈。
送范都官
作者：赵抃
朝代：宋
体裁：七言律诗

莫惜芳樽细细斟，还台诗句满离襟。海潮风驾漫幽渚，乡岫云开认故林。八月气凉归棹快，三年恩厚在人深。紫宸晓拜天光近，宜有封囊悟主心。
送蔡门长官赴任丹徒
作者：赵抃
朝代：宋
体裁：七言绝句

柳深莺老暮春天，恭侍慈亲解画船。举首丹徒民万户，共迎和气作丰年。
送蜀倅杨瑜东归
作者：赵抃
朝代：宋
体裁：七言律诗

倅郡优游得治声，代还东出锦官城。一州和气三年迹，万里寒威十月行。江外预通乡信喜，仗前归拜帝恩荣。逢今佥用良材日，好使明堂大厦成。
送蜀守贾昌朝水部赴阙
作者：赵抃
朝代：宋
体裁：五言律诗

召节下英藩，归辕望帝阍。中和刺史政，教友相君门。去听涂歌美，留瞻壁像尊。欲知春色好，元是百城恩。
送衢守王照大夫
作者：赵抃
朝代：宋
体裁：七言绝句

车骑衢民不可攀，机山云约首春还。綵衣堂上成童戏，八十慈亲为解颜。
送讲僧怀俨徙居天柱
作者：赵抃
朝代：宋

卓锡江头十载余，师心纯静到真如。
更嫌城郭人来近，移入白云深处居。
送讲僧怀俨徙居天柱
作者：赵抃
朝代：宋

卓锡江头十载馀，师心纯静到真如。更嫌城郭人来近，移入白云深处居。
送讲师惟爽归杭州
作者：赵抃
朝代：宋

旧隐重寻远世机，呼童把帚扫禅扉。疏帘捲尽南轩阁，引得湖光一片归。
送讲师惟爽归杭州
作者：赵抃
朝代：宋

旧隐重寻远世机，呼童把箒扫禅扉。
疎帘捲尽南轩阁，引得湖光一片归。
送运判韩宗道赴阙
作者：赵抃
朝代：宋

去岁间关到蜀时，闻君早作促装期。
初疑倾盖无多日，今幸分携已及朞。
晓栈直登云裏路，腊梅还见雪中枝。
紫宸入觐从容对，剑外民灵荷帝慈。
送运判韩宗道赴阙
作者：赵抃
朝代：宋

去岁间关到蜀时，闻君早作促装期。初疑倾盖无多日，今幸分携已及期。晓栈直登云里路，腊梅还见雪中枝。紫宸入觐从容对，剑外民灵荷帝慈。
送邹舜咨回乡
作者：赵抃
朝代：宋

经岁别亲闱，于今咏式微。
捐繻成后约，拭袂重言归。
脱叶迷官道，酸风中客衣。
新文满珍笥，去去有余辉。
送邹舜咨回乡
作者：赵抃
朝代：宋

经岁别亲闱，于今咏式微。捐繻成后约，拭袂重言归。脱叶迷官道，酸风中客衣。新文满珍笥，去去有馀辉。
送郑琰大夫赴建昌军
作者：赵抃
朝代：宋
体裁：七言律诗

三拥朱轮志少酬，忠怀曾不为身谋。桐江郡政居优课，柯岭乡评占上游。里彦昔陪公共荐，帝俞今幸我先休。分携莫惮炎威盛，到日清风一变秋。
送雍子方学士
作者：赵抃
朝代：宋
体裁：七言绝句

召节君趋禁掖中，请藩愚向浙江东。清时内外俱为乐，鹤有乔松凤有桐。
送韩丞相琦出镇陜右
作者：赵抃
朝代：宋
体裁：五言排律

羌狄方怀德，朝家正右文。边城轻举动，天子为忧勤。公位三朝重，威名万里闻。聊烦镇西夏，尽得护诸军。赐第仍开燕，传觞命极醺。陜民如望旱，一雨压尘氛。
送黄贲赴渭州机宜
作者：赵抃
朝代：宋
体裁：七言律诗

我愧非才敢赠言，告新今幸接英躔。炎威满路千山去，和气流民百口传。就捧丝纶天子命，到参帷幄主人贤。前筹要使边陲静，报德铭功愿两全。
郁孤台
作者：赵抃
朝代：宋

群峰郁然起，惟此山独孤。筑台山之巅，郁孤名以呼。穷江足楼阁，危压斗牛墟。直登四临瞰，众势不可踰。赣川缭左右，庾岭前崎岖。望阙峙其后，北向日月都。人家杂烟水，原野周城郛。烜润或晴雨，明晦或晓晡。春荣夏物茂，秋肃冬林枯。气象日千变，一一如画图。比予去谏舍，乞此养慵愚。事讹得以正，俗瘵得以苏。岁丰盗攘息，狱命冤系无。熙然与民共，所喜朋僚俱。中淡有琴咏，外喧有歌歈。樽罍有美酒，盘餐有嘉鱼。优游一台上，四序不暂辜。乃知为郡乐，况复今唐虞。
郡斋成寄前人
作者：赵抃
朝代：宋
体裁：七言律诗

退公真静独披襟，尚愧前贤探道深。零落交游难屈指，崇高轩冕不关心。未还印绶饶乡梦，犹倚湖山助老吟。讼缿虚空人事简，钱塘安得似山阴。
酬前人见别
作者：赵抃
朝代：宋

退休林下屈朱轮，逸老亭边袂欲分。一诵高斋回首句，感公认我独慇勤。
酬前人见别
作者：赵抃
朝代：宋

退休林下屈朱轮，逸老亭边袂欲分。
一诵高斋回首句，感公认我独慇懃。
酬剑守王嘉锡郎中
作者：赵抃
朝代：宋

登科三十四年春，五百人中有几人。
顾我虚名惭过分，得公佳句读惊神。
初疑暗裏双珠掷，自喜怀间万玉陈。
预卜铃斋论仕契，入关聊为驻车轮。
酬剑守王嘉锡郎中
作者：赵抃
朝代：宋

登科三十四年春，五百人中有几人。顾我虚名惭过分，得公佳句读惊神。初疑暗里双珠掷，自喜怀间万玉陈。预卜铃斋论仕契，入关聊为驻车轮。
酬孔宪将还
作者：赵抃
朝代：宋

待月登高悉后时，还辕今喜近郊岐。
再圆光彩蟾升汉，未谢馨香菊满篱。
乘暇寻山应有得，许陪观海不知谁。
感君按辔澄外清，遗我琼瑶两首诗。
酬孔宪将还
作者：赵抃
朝代：宋

待月登高悉后时，还辕今喜近郊岐。再圆光彩蟾升汉，未谢馨香菊满篱。乘暇寻山应有得，许陪观海不知谁。感君按辔澄清外，遗我琼瑶两首诗。
酬寺僧文昶
作者：赵抃
朝代：宋
体裁：七言绝句

师昔将名动冕旒，恩光归去照西州。如今白首诗随老，字字清风敌素秋。
酬张唐英
作者：赵抃
朝代：宋

方予谳狱唐安归，火云炽日交炎威。炉烘炭赫几千里，百鸟不能凌空飞。尘埃簿牒几前满，肤汗如雨淋漓挥。俗官冗状纷未省，胸腹堙郁气力微。蟾宫有客桂新折，忽遣诗筒慰慵拙。词佳句好吟未穷，一坐凉飙夺炎热。
酬张唐英
作者：赵抃
朝代：宋

方予谳狱唐安归，火云炽日交炎威。
炉烘炭赫几千里，百鸟不能凌空飞。
尘埃簿牒几前满，肤汗如雨淋漓挥。
俗官冗状纷未省，胸腹堙鬰气力微。
蟾宫有客桂新折，忽遣诗筒慰慵拙。
词佳句好吟未穷，一坐凉飚夺炎热。
酬杨鸿渐察判见寄
作者：赵抃
朝代：宋

进不惊人退不藏，朅来士术惠殊乡。疏馀益信琴多乐，拙甚方虞锦重伤。顾我未能精俗事，感公偏遗好诗章。怀间得胜千金直，莫谓无人识夜光。
酬杨鸿渐察判见寄
作者：赵抃
朝代：宋

进不惊人退不藏，朅来士术惠殊乡。
踈余益信琴多乐，拙甚方虞锦重伤。
顾我未能精俗事，感公偏遗好诗章。
怀间得胜千金直，莫谓无人识夜光。
酬越守孔延之度支
作者：赵抃
朝代：宋

君诗感别我依依，言念朋怀与愿违。京口落帆初醉后，江心登寺复分飞。回思二浙风烟好，来喜三齐狱讼稀。旧里未归徒仰羡，小蓬莱上占春辉。
酬越守孔延之度支
作者：赵抃
朝代：宋

君诗感别我依依，言念朋怀与愿违。
京口落帆初醉后，江心登寺復分飞。
回思二浙风烟好，来喜三齐狱讼稀。
旧里未归徒仰羡，小蓬莱上占春辉。
重游龙井
作者：赵抃
朝代：宋
体裁：七言绝句

湖山深处梵王家，半纪重来两鬓华。珍重老师迎意厚，龙泓亭上点龙茶。
钤兵李左藏厅赏梅
作者：赵抃
朝代：宋

岁晏珍林发素葩，樽前奇赏着诗夸。
惊逢腊去已三日，喜见春初第一花。
照水冷容酥点缀，摇风香片雪纷拏。
主宾莫作寻常看，锦里名园只两家。
钤兵李左藏厅赏梅
作者：赵抃
朝代：宋

岁晏珍林发素葩，樽前奇赏著诗誇。惊逢腊去已三日，喜见春初第一花。照水冷容酥点缀，摇风香片雪纷拿。主宾莫作寻常看，锦里名园只两家。
钤兵王閤使素芳亭赏梅花
作者：赵抃
朝代：宋

素萼清香并酒卮，主人勤意嘱留诗。为逢蜀国新开日，却忆江南旧赏时。春密未通桃李信，腊残都放雪霜姿。先公旧植亭栏外，肯构重来见本枝。
钤兵王閤使素芳亭赏梅花
作者：赵抃
朝代：宋

素萼清香并酒巵，主人勤意嘱留诗。
为逢蜀国新开日，却忆江南旧赏时。
春密未通桃李信，腊残都放雪霜姿。
先公旧植亭栏外，肯构重来见本枝。
锡杖泉
作者：赵抃
朝代：宋
体裁：七言绝句

丛林枯槁井难穿，珍重禅师道力坚。一旦出庵携一锡，卓山随手涌甘泉。
闵雨
作者：赵抃
朝代：宋

闵雨诏复下，伤农今四春。潭龙从号懒，庙鬼讵能神。苗槁尘生久，云空电转频。天公诚可问，谁与主陶钧。
闵雨
作者：赵抃
朝代：宋

闵雨诏復下，伤农今四春。
潭龙从号懒，庙鬼讵能神。
苗槁尘生久，云空电转频。
天公诚可问，谁与主陶钧。
闻岭外寇梗
作者：赵抃
朝代：宋

惊说炎飙烟瘴时，洞蛮蜂起寇南陲。家书万倍金难得，远梦千回路不知。刺史没身专捍禦，谏官衔命救疮痍。伏波死去今谁继，大笔铭勋压海涯。
闻岭外寇梗
作者：赵抃
朝代：宋

惊说炎飚烟瘴时，洞蛮蜂起寇南陲。
家书万倍金难得，远梦千迴路不知。
刺史没身专捍御，谏官衔命救疮痍。
伏波死去今谁继，大笔铭勋压海涯。
闻杜植移使湖南
作者：赵抃
朝代：宋

去岁南来幸守麾，故人江上喜新眉。
十分劝我流霞酒，一曲听公白雪词。
此后拙疎真有赖，而今谈笑杳无涯。
惊闻拥节重湖去，凭仗西风寄所思。
闻杜植移使湖南
作者：赵抃
朝代：宋

去岁南来幸守麾，故人江上喜新眉。十分劝我流霞酒，一曲听公白雪词。此后拙疏真有赖，而今谈笑杳无涯。惊闻拥节重湖去，凭仗西风寄所思。
闻杨畋病愈
作者：赵抃
朝代：宋
体裁：五言律诗

湖南杨叔武，消息有人传。连岁征蛮徼，经秋卧瘴烟。为时天未丧，勿药病还痊。云水溶溶去，凭诗寄此篇。
闻致政赵少师概入境寄献
作者：赵抃
朝代：宋

我公优暇若神仙，八十高龄众所贤。
政府昔同俄一纪，留封今别又三年。
及时和气来吴国，度曲熏风入舜絃。
昨日清台应密奏，老人星照浙西天。
闻致政赵少师概入境寄献
作者：赵抃
朝代：宋

我公优暇若神仙，八十高龄众所贤。政府昔同俄一纪，留封今别又三年。及时和气来吴国，度曲薰风入舜弦。昨日清台应密奏，老人星照浙西天。
闻雷可喜
作者：赵抃
朝代：宋
体裁：七言绝句

雷奔电激夜溟溟，虎啸能吟魄鬼惊。用即不勤功即进，圣胎涵养道芽生。
除夜泊临江县言怀
作者：赵抃
朝代：宋
体裁：七言律诗

县封萧索楚江澄，旅况吟怀冷似冰。漏促已交新岁鼓，酒兰犹剪隔宵灯。立身从道思无愧，得路由机患不能。未报君恩踰四十，青春还是一番增。
陪前人游西湖兼简坐客
作者：赵抃
朝代：宋

丝管喧喧拥画船，澄澜上下照红莲。一樽各尽十分酒，四老共成三百年。北阙音书休忆念，西湖风物且留连。杭民夹道焚香看，白发朱颜长寿仙。
陪前人游西湖兼简坐客
作者：赵抃
朝代：宋

丝管喧喧拥画船，澄澜上下照红莲。
一樽各尽十分酒，四老共成三百年。
北阙音书休忆念，西湖风物且留连。
杭民夹道焚香看，白髮朱颜长寿仙。
隐真洞
作者：赵抃
朝代：宋
体裁：七言绝句

仙洞长年卧白云，灵丹成就养天真。汉庭轻为东宫出，应笑商山四老人。
雨中见花戏呈伯庸秋曹
作者：赵抃
朝代：宋
体裁：七言绝句

脸红消尽泪阑干，似向人前欲诉难。若是东君与为主，肯教风雨尽摧残。
青州劝学
作者：赵抃
朝代：宋
体裁：七言律诗

学欲精勤志欲专，鲁门高第美渊骞。文章行业初由己，富贵荣华只自天。一篑为山先圣戒，寸阴轻璧古人贤。沂公庠序亲模范，今日诸生为勉旃。
青州闻雷
作者：赵抃
朝代：宋

退食公堂自凭几，不动不摇心似水。霹雳一声透顶门，惊起从前自家底。举头苍苍喜复喜，刹刹尘尘无不是。中下之人不得闻，妙用神通而已矣。
青州闻雷
作者：赵抃
朝代：宋

退食公堂自凭几，不动不摇心似水。
霹雳一声透顶门，惊起从前自家底。
举头苍苍喜復喜，剎剎尘尘无不是。
中下之人不得闻，妙用神通而已矣。
青社有怀杭州
作者：赵抃
朝代：宋

早暮涛声绕郡衙，湖山楼阁衬烟霞。浑疑出处神仙地，不似寻常刺史家。假守半年无惠爱，退公连日不諠哗。东州久发同归梦，却念重来未有涯。
青社有怀杭州
作者：赵抃
朝代：宋

早暮涛声遶郡衙，湖山楼阁衬烟霞。
浑疑出处神仙地，不似寻常刺史家。
假守半年无惠爱，退公连日不諠譁。
东州久发同归梦，却念重来未有涯。
顺风呈前人
作者：赵抃
朝代：宋

濠州抵泗里数百，长淮波平晓如席。
鸣鼙解缆杨柳堤，画船中有东吴客。
君恩得请许归去，聊治里闾去咫尺。
岁穷天远心欲飞，念之汲汲事行役。
豁如天意适我愿，号令西北起风伯。
初时淅淅以鼓动，布帆尚留十幅窄。
孤樯得势安以平，中流激箭巨浪劈。
篙横橹阁力不用，疾若挚隼增羽翮。
瞥然两岸瞬霎过，木叶驰黄山走碧。
拏舟月余今日快，一樽自歌两手拍。
樽中酒空不自歌，顺风好景如之何。
毗陵太守同此乐，为言无惜新诗多。
顺风呈前人
作者：赵抃
朝代：宋

濠州抵泗里数百，长淮波平晓如席。鸣鼙解缆杨柳堤，画船中有东吴客。君恩得请许归去，聊治里闾去咫尺。岁穷天远心欲飞，念之汲汲事行役。豁如天意适我愿，号令西北起风伯。初时淅淅以鼓动，布帆尚留十幅窄。孤樯得势安以平，中流激箭巨浪劈。篙横橹阁力不用，疾若挚隼增羽翮。瞥然两岸瞬霎过，木叶驰黄山走碧。拿舟月馀今日快，一樽自歌两手拍。樽中酒空不自歌，顺风好景如之何。毗陵太守同此乐，为言无惜新诗多。
题三井瀑巾
作者：赵抃
朝代：宋

三井余波势靡停，平铺千丈落峥嵘。
秋阳五彩随流照，纵有良工画不成。
题三井瀑巾
作者：赵抃
朝代：宋

三井馀波势靡停，平铺千丈落峥嵘。秋阳五彩随流照，纵有良工画不成。
题三泉县龙洞
作者：赵抃
朝代：宋

蜀道羣山尽可名，更逢佳处愈神清。
初疑谷口连云掩，入见天心满洞明。
怪石磷磷蹲虎豹，飞泉落落碎瑶琼。
嵬巅别有神仙路，又得攀跻向上行。
题三泉县龙洞
作者：赵抃
朝代：宋

蜀道群山尽可名，更逢佳处愈神清。初疑谷口连云掩，入见天心满洞明。怪石磷磷蹲虎豹，飞泉落落碎瑶琼。嵬巅别有神仙路，又得攀跻向上行。
题三辅院
作者：赵抃
朝代：宋
体裁：古风

武阳夏侯氏，参立鼎峙足。秉钧相三朝，仗钺帅全蜀。茅土当时荣，照焕人耳目。事业申意气，遗像俨壁屋。
题东报恩寺
作者：赵抃
朝代：宋
体裁：七言律诗

松撼寒声竹锁阴，梵宫潇洒称行吟。庭前花意自荣落，门外山光同古今。夜榻近轩孤月满，晓锄寻药乱云深。中间若了休休事，不信欢愁解到心。
题中隐堂二首
作者：赵抃
朝代：宋

动迹无凝静性通，小松疏竹一堂风。凭山倚市何须问，不隐形骸只隐中。植杖焚香贝叶经，主人无事掩松扃。兀然隐几秋宵静，云在诸峰月在庭。
题中隐堂二首·其一
作者：赵抃
朝代：宋

动迹无凝静性通，小松疎竹一堂风。
凭山倚市何须问，不隐形骸只隐中。
题中隐堂二首·其一
作者：赵抃
朝代：宋

动迹无凝静性通，小松疏竹一堂风。凭山倚市何须问，不隐形骸只隐中。
题中隐堂二首·其二
作者：赵抃
朝代：宋

植杖焚香贝叶经，主人无事掩松扃。
兀然隐几秋宵静，云在诸峯月在庭。
题中隐堂二首·其二
作者：赵抃
朝代：宋

植杖焚香贝叶经，主人无事掩松扃。兀然隐几秋宵静，云在诸峰月在庭。
题九仙寺
作者：赵抃
朝代：宋
体裁：五言律诗

坠果春三径，蒸云晚一轩。廊腰回战蚁，山腹合啼猿。泉淡禽窥影，苔深屐印痕。自惭名利者，聊免世纷喧。
题云御史舟中偶书
作者：赵抃
朝代：宋
体裁：七言绝句

遭时致主期尧舜，力道终身致孔颜。出处两途公试看，几时能放此心閒。
题五丈原二寄木
作者：赵抃
朝代：宋

古庭薜荔附长松，岁寒共有凌霜操。
诸峯冻合万木雕，看取门外长安道。
题五丈原二寄木
作者：赵抃
朝代：宋

古庭薜荔附长松，岁寒共有凌霜操。诸峰冻合万木彫，看取门外长安道。
题僧正仲灏定阁
作者：赵抃
朝代：宋

晓窗幽磬暮疎钟，晓暮清音消息通。
阁以定名成底事，醒醒须仗主人翁。